open-index/open-wikipedia-markdown huggingface dataset:
ৱমেন ইন ৰেড

**ৱমেন ইন ৰেড** (, আক্ষৰিকভাবে 'ৰঙা ৰঙত মহিলা') ৱিকিপিডিয়াৰ সমলত বৰ্তমানৰ লিংগ পক্ষপাতিত্বৰ মোকাবিলা কৰিবলৈ আৰম্ভ কৰা এক ৱিকিপ্ৰকল্প। এই প্ৰকল্পটোৱে মহিলাৰ জীৱনী, মহিলাৰ কাম-কাজ আৰু মহিলাৰ লগত জড়িত অন্যান্য অনুসংগিক বিষয় সম্পৰ্কে সমল সৃষ্টি কৰাৰ ওপৰত গুৰুত্ব আৰোপ কৰে। প্ৰকল্পটোৰ নাম বৰ্তমানৰ ৱিকিপিডিয়া প্ৰবন্ধৰ হাইপাৰলিংকৰ নামেৰে নামকৰণ কৰা হৈছে। সংযোজিত প্ৰবন্ধটো এতিয়াও সৃষ্টি হোৱা নাই বুলি সূচিত কৰিবলৈ ৱিকিপিডিয়াৰ হাইপাৰলিংকে ৰঙা ৰঙত প্ৰদৰ্শন কৰে। ইয়াৰ পৰায়ে 'ৱমেন ইন ৰেড' নাম গ্ৰহণ কৰা হৈছে।

## ইতিহাস

২০১৫ চনত ৱিকিপিডিয়াৰ স্বেচ্ছাসেৱী সম্পাদক ৰজাৰ বামকিনে 'ৱমেন ইন ৰেড'ৰ ধাৰণাৰ অৱতাৰণা কৰিছিল। তাৰ পিছতে স্বেচ্ছাসেৱক সম্পাদক ৰোজি ষ্টিফেনচন-গুডনাইটে বাহিনীত এই যোগদান কৰিছিল। বামকিনে প্ৰথমতে "প্ৰজেক্ট এক্সএক্স" প্ৰকল্পটোৰ বাবে এটা নাম প্ৰস্তুত কৰিছিল। কিন্তু পিছলৈ এই ৱিকিপ্ৰজেক্ট ৱমেন ইন ৰেড নামেৰে জনাজাত হয়। প্ৰকল্পটো চলি থকাৰ সময়ত স্বেচ্ছাসেৱক সম্পাদক এমিলি টেম্পল-উডে স্বাক্ষৰ কৰিছিল। তেওঁৰ বিশেষত্ব হৈছে যেতিয়াই কোনোবাই তেওঁক তেওঁৰ স্বেচ্ছাসেৱী সম্পাদনাৰ প্ৰচেষ্টাৰ বিষয়ে হাৰাশাস্তি কৰে তেতিয়ায়ে তেওঁ এগৰাকী মহিলা বিজ্ঞানীৰ বিষয়ে এটা নতুন ৱিকিপিডিয়া প্ৰবন্ধ আৰম্ভ কৰে।

২০১৬ চনত ইটালীৰ এচিনো লাৰিঅ'ত
অনুষ্ঠিত ৱিকিমেনিয়াত ৱিকিপিডিয়াৰ সহ-প্ৰতিষ্ঠাপক জিম্মী ৱেলছে ষ্টিফেনচন-গুডনাইট আৰু টেম্পল-উডক তেওঁলোকৰ যোৱা ১২ মাহৰ কামৰ বাবে 'দ্য ৱিকিপিডিয়ানছ অফ দা ইয়েৰ' অৰ্থাৎ 'বৰ্ষশ্ৰেষ্ঠ ৱিকিপিডিয়ান' নাম দিছিল। তেওঁলোকে এই প্ৰকল্পৰ জৰিয়তে ৱিকিপিডিয়াৰ লৈংগিক ব্যৱধান পূৰণ কৰাৰ চেষ্টা কৰিছিল।

## পদ্ধতিসমূহ

ৱমেন ইন ৰেডে বিশ্বৰ বিভিন্ন চহৰসমূহত ৱিকিপিডিয়া সম্পাদনা মেলা পৰিচালনা কৰে। লগতে নিৰন্তৰভাৱে ইয়াৰ এক অনলাইন ভাৰ্চুৱেল সংস্কৰণৰো আয়োজন কৰে। নতুন অৱদানকাৰীসকলক প্ৰশিক্ষণ দিয়াৰ বাবে আয়োজিত গোটেই দিনৰ ব্যক্তিগত সম্পাদনা মেলাসমূহ কেন্দ্ৰীভূত অনুষ্ঠান। ৱিকিপিডিয়াৰ লৈংগিক ব্যৱধান সংকীৰ্ণ কৰিবলৈ আৰু উল্লেখযোগ্য মহিলাৰ ওপৰত অধিক সমল অন্তৰ্ভুক্ত কৰিবলৈ নতুন স্বেচ্ছাসেৱী সম্পাদকক উদগনি যোগোৱা ইয়াৰ অন্যতম প্ৰধান উদ্দেশ্য।  ইয়াৰ আন এটা উল্লেখযোগ্য লক্ষ্য হৈছে মহিলা স্বেচ্ছাসেৱী সম্পাদকৰ সংখ্যা বৃদ্ধি কৰা। যদিও ৱিকিপিডিয়া হৈছে "যিকোনো লোকে সম্পাদনা কৰিব পৰা মুক্ত বিশ্বকোষ", ২০১৫ চনলৈকে ইয়াত প্ৰায় মাত্ৰ ১০ শতাংশ সম্পাদক মহিলা আছিল।

ৱমেন ইন ৰেড প্ৰকল্পৰ অংশগ্ৰহণকাৰীসকলে ৰঙা লিংক প্ৰস্তুত কৰা প্ৰবন্ধবোৰৰ ১৫০টা কৰ্ম তালিকা একত্ৰিত কৰাত সহায় কৰে যাতে হেৰাই যোৱা প্ৰবন্ধবিলাক বিচাৰি উলিওৱা আৰু সৃষ্টি কৰা সহজ হয়।

২০১৬ চনৰ ২২ ডিচেম্বৰ তাৰিখলৈকে ৱমেন ইন ৰেড প্ৰকল্পৰ স্বেচ্ছাসেৱক সম্পাদকসকলে ৪৫,০০০ তকৈও অধিক প্ৰবন্ধ যোগ দিছিল। ২০১৫ চনৰ জুলাই মাহত ১৫ শতাংশ প্ৰবন্ধৰ তুলনাত ইংৰাজী ভাষাৰ জীৱনীবোৰৰ সামান্য বৃদ্ধি হৈ ১৬.৮ শতাংশ হৈছিল।

## বঁটা আৰু সন্মান
২০১৬ চনৰ আইটিইউ/ইউএন মহিলা জিইএম-টেক বঁটাৰ শ্ৰেণী: মহিলা সশক্তিকৰণ আৰু ডিজিটেল অন্তৰ্ভুক্তিৰ বাবে প্ৰযুক্তি প্ৰয়োগ শিতানত ৱমেন ইন ৰেড প্ৰকল্প তালিকাভুক্ত হৈছিল। 

## তথ্য উৎস

## বাহ্যিক সংযোগ
*

শ্ৰেণী:ৱিকিপিডিয়া
চিত্ৰা মুদগল

**চিত্ৰা মোদগল** ( জন্ম: ১০ ডিচেম্বৰ ১৯৪৩) এগৰাকী ভাৰতীয় লেখিকা আৰু আধুনিক হিন্দী সাহিত্যৰ এগৰাকী আগশাৰীৰ সাহিত্যিক। তেওঁৰ উপন্যাস 'আৱান'ৰ বাবে ব্যাস সন্মান লাভ কৰিছিল আৰু এই সন্মান লাভ কৰা তে প্ৰথম ভাৰতীয় মহিলা। 

২০১৯ চনত তেওঁক তেওঁৰ উপন্যাস 'পোষ্ট বক্স নং ২০৩, নালাচোপাৰা'ৰ বাবে হিন্দী ভাষাৰ সাহিত্য অকাডেমি বঁটা লাভ কৰিছিল। এই উপন্যাস খনৰ পটভূমি হৈছে মুম্বাইৰ উপকণ্ঠ অঞ্চল নালাচোপাৰাত বসবাস কৰা এগৰাকী ট্ৰান্সজেণ্ডাৰ আৰু তেওঁৰ হিজিৰা সমাজ। 

## ব্যক্তিগত জীৱন
১৯৪৩ চনৰ ১০ ডিচেম্বৰ তাৰিখে ব্ৰিটিছ ভাৰতৰ অন্তৰ্ভুক্ত মাদ্ৰাজ প্ৰেচিডেন্সিৰ মাদ্ৰাজ চহৰত (বৰ্তমান চেন্নাই, তামিলনাডু) চিত্ৰা মোদগলৰ জন্ম হৈছিল। তেওঁ মুম্বাইত অৱস্থিত শ্ৰীমতী নাথীবাঈ দামোদৰ ঠাকৰচি মহিলা বিশ্ববিদ্যালয়ৰ পৰা হিন্দী সাহিত্যৰ স্নাতকোত্তৰ ডিগ্ৰী লাভ কৰিছিল। তেওঁ দেউতাকৰ ইচ্ছাৰ বিপৰীতে "চাৰিকা"ৰ প্ৰাক্তন সম্পাদক অৱধ নাৰায়ণ মোদগলৰ সৈতে বিবাহপাশত আৱদ্ধ হৈছিল।

## সাহিত্য কৰ্ম
তেওঁৰ উপন্যাস 'আৱান'ত ট্ৰেড ইউনিয়ন আন্দোলনৰ জীৱন আৰু সেই সময়ৰ চিত্ৰায়ন কৰা হৈছে। দত্ত সামন্তৰ নেতৃত্বত প্ৰায় ৩,০০,০০০ শ্ৰমিকে মুম্বাই টেক্সটাইল মিলৰ এবছৰীয়া ধৰ্মঘট কৰিছিল আৰু ইয়াৰ অৱশেষত চহৰখনৰ ট্ৰেডমাৰ্ক উদ্যোগৰ পতন ঘটিছিল। এই ঘটনাকে পটভূমি হিচাপে লৈ তেওঁ উপন্যাসখন ৰচনা কৰিছিল। এই উপন্যাসখন সমালোচকসকলে সৰ্বসন্মতিক্ৰমে সাহিত্য কৰ্মৰ এক উৎকৃষ্ট কৃতি হিচাপে স্বীকাৰ কৰিছে। ইয়াক হিন্দী সাহিত্যত এক কালজয়ী উপন্যাস হিচাপে গণ্য কৰা হয়। 

এজন প্ৰতিশ্ৰুতিবদ্ধ ট্ৰেড ইউনিয়ন নেতা শংকৰ গুহ নিয়োগীৰ হত্যাৰ পিছত তেওঁৰ উপন্যাস 'আৱান'ৰ কাহিনীৰ আৰম্ভ কৰা হৈছিল। প্ৰকৃততে তেওঁৰ হত্যাৰ পিছত মুম্বাইৰ আন এজন জনপ্ৰিয় ইউনিয়নবাদী দত্ত সামন্তৰ হত্যা কাণ্ড সংঘটিত হয়। পৰৱৰ্তী সময়ত মধ্য প্ৰদেশৰ আন এজন শ্ৰমিক নেতা মইহাৰত নিহত হৈছিল।

তেওঁ দত্ত সামন্তক নিজৰ পথপ্ৰদৰ্শক আৰু দাৰ্শনিক হিচাপে গ্ৰহণ কৰিছিল। সেয়ে তেওঁৰ হত্যায়ে তেওঁক "ভাঙি পেলাইছিল" আৰু তেওঁৰ উপন্যাস আৱানৰ আধাৰ হৈ পৰিছিল।

তেওঁৰ অন্যতম উল্লেখযোগ্য উপন্যাস হৈছে 'পোষ্ট বক্স নং ২০৩ – নালা চোপাৰা'। এই উপন্যাসখনখনত ভাৰতীয় উপমহাদেশৰ ট্ৰান্সজেণ্ডাৰ সমূদায় হিজিৰাসকলৰ পটভূমিত ৰচনা কৰা হৈছে। উপন্যাসখনত এজন নপুংসক বিনয় ওৰফে বিন্নীয়ে নিয়মীয়াকৈ তেওঁৰ মাকলৈ ঠিকনাটো 'পোষ্ট বক্স নং ২০৩ – নালা চোপাৰা' উল্লেখ কৰি পত্ৰ প্ৰেৰণ কৰে। বাস্তৱ জীৱনৰ চৰিত্ৰৰ দ্বাৰা অনুপ্ৰাণিত উপন্যাসখনে বিন্নীৰ অপমান, অস্থিৰতাৰ কাহিনীক আগুৱাই লৈ যায় আৰু তেওঁৰ চিঠিবোৰৰ মাজেৰে নিজৰ আকাংক্ষা প্ৰকাশ কৰে। 

## বঁটা আৰু সন্মান
চিত্ৰা মোদগলে হিন্দী সাহিত্য জগতলৈ আগবঢ়োৱা অৱদানৰ স্বীকৃতি স্বৰূপে বহুতো বঁটা আৰু সন্মান লাভ কৰিছে। ২০০০ চনত তেওঁ উপন্যাস 'আৱান'ৰ বাবে ইন্দু শৰ্মা ইণ্টাৰনেচনেল কথা সন্মান লাভ কৰিছিল। ২০০৩ চনত তেওঁ একেখন উপন্যাসৰ বাবে বিৰলা ফাউণ্ডেচনৰ দ্বাৰা ব্যাস সন্মান কৰে আৰু এই সন্মান লাভ কৰা প্ৰথম গৰাকী মহিলা হিচাপে পৰিগণিত হয়। ২০১৮ চনত তেওঁ তেওঁৰ উপন্যাস "পোষ্টবক্স নং ২০৩ - নালাচোপাৰা"ৰ বাবে হিন্দী ভাষা সাহিত্য অকাডেমি বঁটা লাভ কৰিছিল।

## তথ্য উৎস

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
শ্ৰেণী:হিন্দী ঔপন্যাসিক
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
স্বৰ্ণকুমাৰী দেৱী

**স্বৰ্ণকুমাৰী দেৱী** (; ২৮ আগষ্ট ১৮৫৫ – ৩ জুলাই ১৯৩২) আছিল এগৰাকী ভাৰতৰ বাংলা কবি, ঔপন্যাসিকা, সংগীতজ্ঞ আৰু সমাজকৰ্মী৷ ভাৰতৰ প্ৰথমকেইগৰাকী ঔপন্যাসিকাৰ মাজত তেখেতৰ নামটোও লোৱা হয়৷ বংগত বাংলা ভাষাত সাহিত্য চৰ্চা কৰি সমাদৰ লাভ কৰা প্ৰথমকেইগৰাকী লেখিকাৰ ভিতৰতো স্বৰ্ণকুমাৰী দেৱী অন্যতম৷

## পৰিয়াল আৰু প্ৰাৰম্ভিক জীৱন
স্বৰ্ণকুমাৰী দেৱী আছিল দেবেন্দ্ৰনাথ ঠাকুৰৰ কন্যা সন্তানসকলৰ চতুৰ্থগৰাকী৷ ইয়াৰ লগতে তেখেত আছিল দ্বাৰকানাথ ঠাকুৰৰ নাতি৷ স্বৰ্ণকুমাৰী দেৱীৰ তিনিগৰাকী ভগ্নী সৌদামিনী, সুকুমাৰী আৰু শৰৎকুমাৰী তেওঁতকৈ আছিল বয়সত ডাঙৰ৷ আনহাতে বৰ্ণকুমাৰী আছিল কনিষ্ঠগৰাকী৷ সৌদামিনী বেথুন কলেজৰ প্ৰথমকেইগৰাকী শিক্ষাৰ্থীৰ মাজত অন্যতম৷ পৰিয়ালৰ বাকীকেইগৰাকী ছোৱালীয়েও তেখেতক অনুসৰণ কৰি শিক্ষাগ্ৰহণ কৰিছিল৷ কিন্তু স্বৰ্ণকুমাৰীয়ে মূলতঃ ঘৰতে শিক্ষাগ্ৰহণ কৰিছিল বুলি ক'ব পাৰি৷ তেখেত ৰবীন্দ্ৰনাথ ঠাকুৰতকৈ পাঁচবছৰে জ্যেষ্ঠ আছিল৷

*জৰাশংক ঠাকুৰবাড়ী*ত শিক্ষাক গুৰুত্ব দিয়া হৈছিল৷ ৰবীন্দ্ৰনাথ ঠাকুৰে আত্মজীৱনীত লিখিছে, "বিদ্যালয়ৰ তুলনাত আমি ঘৰতহে অধিক শিকোঁ৷"কম বয়সৰ পৰাই স্বৰ্ণকুমাৰীয়ে বাকীসকল ছোৱালীৰ লগত বন্ধুত্ব গঢ়ি তুলিব পৰাকৈ সক্ষম আছিল৷

## বিবাহ আৰু সন্তান
১৮৬৮ চনত স্বৰ্ণকুমাৰীৰ বিবাহ সম্পন্ন হৈছিল জানকীনাথ ঘোষালৰ সৈতে৷ জানকীনাথ ঘোষাল আছিল এগৰাকী সুশিক্ষিত আৰু দৃঢ় মনোবলৰ মানুহ৷ নদীয়া জিলাৰ এটি জমিদাৰী পৰিয়ালৰ ল'ৰা জানকীনাথক পৰিয়ালৰ পৰা বৰ্জন কৰা হৈছিল৷ কাৰণ জানকীনাথে ব্ৰাহ্মধৰ্ম গ্ৰহণ কৰিছিল আৰু বিতৰ্কিত ব্ৰাহ্ম ৰীতিৰ "আনুষ্ঠানিকতা"ৰ মাজেৰে বিবাহপাশত আবদ্ধ হৈছিল৷ তেখেতক সকলোধৰণৰ উত্তৰাধিকাৰৰ পৰা বঞ্চিত কৰা হৈছিল৷ অৱশ্যে নিজৰ সামৰ্থ আৰু দৃঢ়তাৰ জোৰত তেখেতে ব্যৱসায় আৰম্ভ কৰি সফলতা লাভ কৰিবলৈ সক্ষম হৈছিল৷ তেখেতক 'ৰাজা' উপাধি প্ৰদান কৰা হৈছিল৷  জানকীনাথে কম বয়সৰ পৰাই ভাৰতীয় জাতীয় কংগ্ৰেছৰ লগত সক্ৰিয়তা বৰ্তাই ৰাখিছিল৷  

দম্পতীটোৰ সন্তানকেইগৰাকী হৈছে-হিৰন্ময়ী দেৱী(১৮৭০-১৯২৫), জ্যোৎস্নানাথ ঘোষাল (১৮৭১-১৯৬২) আৰু সৰলা দেৱী চৌধুৰাণী (১৮৭২-১৯৪৫)৷ জ্যোৎস্নানাথ ঘোষালে ভাৰতীয় অসামৰিক সেৱাৰ পৰীক্ষাত উত্তীৰ্ণ হৈ পশ্চিম ভাৰতত সেৱাদান কৰিছিল৷

## সৃজনীমূলক প্ৰয়াস
স্বৰ্ণকুমাৰী দেৱীৰ প্ৰথমখন উপন্যাস হৈছে *দ্বীপ নিৰ্বাণ*৷ প্ৰকাশ হৈছিল ১৮৭৬ চনত৷ এটা বিশেষ সূত্ৰৰ মতে, হানা কেথেৰিন মুলেন্স হৈছে বাংলা ভাষাত উপন্যাস লিখা প্ৰথমগৰাকী মহিলা; যিখন প্ৰকাশ হৈছিল ১৮৫২ চনত৷  তেনে এক প্ৰেক্ষাপটত স্বৰ্ণকুমাৰী আছিল বাংলা ভাষাত উপন্যাস লিখা প্ৰথমগৰাকী বাংলা মহিলা৷

১৮৭৯ চনত স্বৰ্ণকুমাৰীয়ে সম্ভৱতঃ বাংলা ভাষাত প্ৰথমখন অপেৰা লিখে৷ নাম আছিল *বসন্ত উৎসৱ*৷
## কৰ্মৰাজি
### উপন্যাস
# *দ্বীপ নিৰ্বাণ*, ১৮৭৬
# *মীবাৰ ৰাজ*, ১৮৭৭
# *ছিন্ন মুকুল* , ১৮৭৯
# *মালতী*, ১৮৮১
# *হুগলীৰ ইমাম বাড়ী*, ১৮৮৭
# *বিদ্ৰোহ*, ১৮৯০
# *স্নেহলতা বা পালিটা* , ১৮৯২
# *ফুলেৰমালা, ১৮৯৪
# *কাহাকে* , ১৮৯৮
# *বিচিত্ৰ*, ১৯২০
# *স্বপ্নভূমি*, ১৯২১
# *মিলনৰাতি*, ১৯২৫
# *ফুলেৰ মালা*

=== নাটক ===
# *দ্য ৱেডিং টেংগল* , ১৯০৪
# *কোনেই বাদল*, ১৯০৬
# *পাক চক্ৰ*, ১৯১১
# *ৰাজকন্যা*
#* *দিব্যকমল*
=== অপেৰা ===
# *বসন্ত উৎসৱ*, ১৮৭৯
=== কাব্য===
# *গাঁথা*
# *বসন্ত উৎসৱ*
# *গীতিগুচ্ছ*
=== প্ৰবন্ধ ===
# *পৃথিৱী''

## বঁটা আৰু সন্মান
কলিকতা বিশ্ববিদ্যালয়ে স্বৰ্ণকুমাৰী দেৱীক ১৯২৭ চনত জগততাৰিণী সোণৰ পদক প্ৰদান কৰে৷

## তথ্যসূত্ৰ

শ্ৰেণী:ভাৰতীয় নাৰীশ্ৰেণী:ভাৰতীয় সাহিত্যিকশ্ৰেণী:ভাৰতীয় সংগীতজ্ঞশ্ৰেণী:সমাজকৰ্মীশ্ৰেণী:মৃত ব্যক্তি
শ্ৰেণী:বঙালী সাহিত্যিক
মইনা গোস্বামী

**মইনা গোস্বামী** (; জন্ম: ) হৈছে অসমৰ এজন বিশিষ্ট চিন্তাবিদ, লেখক আৰু নাট্যকাৰ। সুলেখক মইনা গোস্বামী দীৰ্ঘদিন ধৰি শিক্ষকতাৰ লগত জড়িত। শিক্ষকতাৰ কালছোৱাত তেখেতে অৰ্জন কৰিছিল বিচিত্ৰ-বৰ্ণিল অভিজ্ঞতা আৰু উপলব্ধি। তেওঁ *সচেতন সতীৰ্থ* আৰু *কঠীয়া* আলোচনীৰ সম্পাদনাৰ সৈতে জড়িত। কেইবাখনো নাটক, শিশুগ্ৰন্থকে ধৰি তেওঁৰ মুঠ প্ৰকাশিত গ্ৰন্থ চৈধ্যখন। *সংস্কৃতি মানুহৰ সংগ্ৰামৰ অস্ত্ৰ*, *গণবোধ সৃষ্টিৰ অমোঘ মন্ত্ৰ*, *মোক বন্ধু কৰি লোৱা*, *সূৰ্য এদিন সকলোৰে বাবে উদয় হ'ব* আদি তেওঁৰ কেইখনমান গ্ৰন্থ। 

## জন্ম আৰু শিক্ষা

## কৰ্মজীৱন

## সাহিত্যিক-সামাজিক জীৱন

## ব্যক্তিগত জীৱন

## সাহিত্যকৰ্ম

# মই ভাল শিক্ষক হ'ব নোৱাৰিলোঁ
# মই ভাল দেউতা হ'ব নোৱাৰিলোঁ
# সংস্কৃতি মানুহৰ সংগ্ৰামৰ অস্ত্ৰ
# গণবোধ সৃষ্টিৰ অমোঘ মন্ত্ৰ
# মোক বন্ধু কৰি লোৱা
# সূৰ্য এদিন সকলোৰে বাবে উদয় হ'ব

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
গংগাবাই য়াগনিক

**গংগাবাই প্ৰাণশংকৰ য়াগনিক** (, (১৮৬৮-১৯৩৭) হৈছে গুজৰাটী ভাষাৰ এগৰাকী লেখিকা৷ তেখেতে ঊনৈশ শতিকাৰ ভাৰতীয় লেখিকামণ্ডলীৰ অন্তৰ্ভুক্ত৷ তেখেতৰ পেছা আছিল এগৰাকী শিক্ষয়িত্ৰী আৰু আয়ুৰ্বেদ-অনুশীলনকাৰী৷ তেখেতে *হুন্নাৰ মহাসাগৰ* (১৮৯৮) ৰচনা কৰিছিল য'ত ২০৮০ ধৰণৰ বণিজ, দক্ষতা আৰু আত্ম-নিয়োগৰ কৌশলৰ বিষয়ে লিখিছিল৷ তেখেতক প্ৰথমগৰাকী মহিলা গুজৰাটী লেখিকা হিচাপে বিবেচনা কৰা হয়৷ (অৱশ্যে এই দাবীটো বিতৰ্কিত, কিয়নো তেখেতৰ কৰ্মৰাজিৰ শৈলীটোক পণ্ডিতসমাজে সাহিত্যৰ শাৰীত নাৰাখে৷ তেখেতৰ পৰিৱৰ্তে নন্দকোঁৱৰ বাক তেখেতৰ ভ্ৰমণকাহিনী "ভূমণ্ডলত নো প্ৰৱাস"ৰ (১৮৯৮) বাবে প্ৰথমগৰাকী গুজৰাটী মহিলা লেখকৰ মৰ্যাদা দিয়া হয়৷)

## জীৱন
১৮৬৮ চনত গংগাবাই য়াগনিকৰ জন্ম হৈছিল৷ গুজৰাটস্থিত গান্ধীনগৰৰ সমীপৱৰ্তী ভাভোলৰ আছিল তেখেত বাসিন্দা৷ ১৮৮১ চনত তেখেতৰ স্বামীৰ দেহাৱসান ঘটে৷ সেইসময়ত তেখেতৰ মাত্ৰ তেৰ বছৰহে হৈছিল৷ প্ৰচলিত পৰম্পৰা অনুসৰি তেখেতে নিজৰ কেশকৰ্তন কৰিবলৈ অমান্তি হয়৷ ভগ্নীৰ পৰামৰ্শ আৰু উদ্যোগত তেখেত বিদ্যালয়লৈ যায় আৰু নিজৰ শিক্ষা সমাপ্ত কৰে৷ এগৰাকী সহকাৰী শিক্ষক হিচাপে পাছলৈ তেখেতে এখন প্ৰাথমিক বিদ্যালয়ত শিক্ষাদান আৰম্ভ কৰে৷ তেখেতে উচ্চশিক্ষাৰ কথা ভাবে আৰু মহালক্ষ্মী মন্দিৰ প্ৰশিক্ষণ মহাবিদ্যালয়, আহমেদাবাদত অধ্যয়ন কৰে৷ ১৮৮৭ চনত গংগাবাই য়াগনিক ভাভোলৰ পৰা গুজৰাটৰে মান্সা অভিমুখে ৰাওনা হয় আৰু ইয়াৰে ভিক্তোৰিয়া ছোৱালী স্কুলত প্ৰধান শিক্ষয়িত্ৰীৰূপে যোগদান কৰে৷  তেখেত আছিল এগৰাকী উদ্যোগী৷ স্বদেশী বস্তু আৰু বস্ত্ৰৰ লগতে আত্ম-নিয়োজনৰ দিশটোত তেখেতে গুৰুত্ব আৰোপ কৰিছিল৷ তেখেত এগৰাকী আয়ুৰ্বেদ-অনুশীলনকাৰীও আছিল আৰু স্ত্ৰীৰোগৰ নিদানো সময়বিশেষে প্ৰদান কৰিছিল৷ ১৮৭৯ চনৰ আশে-পাশে তেখেতে মান্সাতে গড়ভাইজান ঔষধালয় প্ৰতিষ্ঠা কৰে আৰু পৰৱৰ্তী সময়ত আহমেদাবাদতো ইয়াৰ এটা শাখা খোলে৷

১৯৩৭ চনত তেখেতৰ মৃত্যু হয়৷ তেখেতে ইচ্ছাপত্ৰত নিজৰ চিকিৎসালয়ৰ যোগেদি শিক্ষাৰ্থীক বৃত্তি দিয়াৰ পৰামৰ্শ লিখি থৈ গৈছে৷ 
## কৰ্মৰাজী
গংগাবাইৰ লিখনিক বিপ্লৱী আৰু সংস্কাৰধৰ্মী হিচাপে বিবেচনা কৰা হয়৷ তেখেতে অন্ধবিশ্বাস আৰু সামাজিক কুসংস্কাৰৰ বিৰোধিতা কৰিছিল৷ বাল্য বিবাহ, বহুগামিতা, ডাইনী হত্যা আদিৰ বিৰুদ্ধে সৰৱ হৈ উঠা গংগাবাইয়ে "ৱাহেম খণ্ডন পথি" (১৮৯১) আৰু "দেৱী ত্ৰিয়া নিষেধ" (১৮৯২)ত লিখা-মেলা কৰিছিল৷ 

১৮৯৮ চনত প্ৰকাশিত হোৱা *হুন্নাৰ মহাসাগৰ* তেখেতে ২০৮০বিধ ব্যৱসায়, দক্ষতা আৰু আত্ম-নিয়োগৰ একাশিক কৌশল লিপিবদ্ধ কৰিছে৷ পৰম্পৰাগত ঔষধৰ প্ৰস্তুতকৰণৰ পৰা আৰম্ভ কৰি মূৰত ঘঁহা তেল, চাবোন, ধূপ আদিৰ প্ৰস্তুত কৰালৈকে অনেক বৃত্তিৰ বিষয়ে ইয়াত লিখা হৈছে৷ কিতাপখন ইমানেই জনপ্ৰিয় হৈ উঠিছিল যে তিনি দিনতে ইয়াৰ এহেজাৰখন কপী বিক্ৰী হৈছিল৷ ১৯০৮ চনত কিতাপখনৰ সপ্তমটো সংস্কৰণ প্ৰকাশিত হৈছিল৷
## উত্তৰসুৰী
গংগাবাই য়াগনিকক প্ৰথমগৰাকী গুজৰাটী লেখিকা হিচাপে গণ্য কৰা হয়৷ কিন্তু এই দাবীটো বিতৰ্কমূলক, কিয়নি ৰঘুবীৰ চৌধৰীৰ দৰে একাংশ পণ্ডিত তেখেতৰ ৰচনাৰাজিক সাহিত্যৰ শ্ৰেণীত ৰাখিব নিবিচাৰে৷  আহমেদাবাদত থকা SRISTI নামৰ সংস্থাটোৱে তেখেতৰ সম্বন্ধে কিছুমান তথ্য সংগ্ৰহ কৰিছে আৰু ২০০৩ চনত "হুন্নাৰ মহাসাগৰ"ৰ নতুন সংস্কৰণ পুনৰ মুকলি কৰি দিছে৷ তেওঁলোকে গুজৰাটী সাহিত্যৰ ইতিহাসত গংগাবাইক স্বীকৃতি দিবলৈও অভিযান আৰম্ভ কৰিছে৷ 
ইতিহাসকাৰ শীৰিন মেহতাই কৈছে যে-মহাত্মা গান্ধীয়ে জনপ্ৰিয় কৰাৰ বহুদিনৰ আগতেই গংগাবাইয়ে স্বদেশী আন্দোলন (থলুৱা উৎপাদন)ৰ পৃষ্ঠপোষকতা কৰিছিল৷

## তথ্যসূত্ৰ
শ্ৰেণী:ভাৰতীয় সাহিত্যিক
শ্ৰেণী:ভাৰতীয় শিক্ষাবিদ
শ্ৰেণী:ভাৰতীয় নাৰী
শ্ৰেণী:মৃত ব্যক্তি
অভিজিত শৰ্মা বৰুৱা

**অভিজিত শৰ্মা বৰুৱা** () হৈছে অসমৰ এগৰাকী লেখক, অনুবাদক। 

## জন্ম আৰু শিক্ষা
১৯৬১ চনৰ ৮ ডিচেম্বৰত যোৰহাটত অভিজিত শৰ্মা বৰুৱাৰ জন্ম হয়। তেওঁ ৪ নম্বৰ ৱাৰ্ড প্ৰাথমিক বিদ্যালয়ত শিক্ষা জীৱন আৰম্ভ কৰি বাল্য ভৱনৰ পৰা হাইস্কুলীয়া শিক্ষা, জগন্নাথ বৰুৱা মহাবিদ্যালয়ৰ পৰা প্ৰাক স্নাতক আৰু যোৰহাট অভিযান্ত্ৰিক মহাবিদ্যালয় ৰ পৰা বৈদ্যুতিক শাখাত ডিগ্ৰী অৰ্জন কৰে।

## কৰ্মজীৱন
শৰ্মাই ১৯৮৬ চনৰ ২১ মাৰ্চত চালাকাটিৰ বঙাইগাঁও তাপ বিদ্যুৎ কেন্দ্ৰৰ সহকাৰী অভিযন্তা হিচাপে যোগদান কৰে। ২০২১ চনত তেওঁ অসম শক্তি বিতৰণ কোম্পানী লিমিটেডৰ মুখ্য মহাপ্ৰবন্ধক পদৰ পৰা অৱসৰ লয়। তাৰ পাছত সেই একেটা প্ৰতিষ্ঠানতে পৰামৰ্শদাতা হিচাপে কাম কৰে। বর্তমান তেওঁ অসম শক্তি উন্নয়ণ অভিকৰণৰ পৰামর্শদাতা।

## সাহিত্যিক-সামাজিক জীৱন
ছাত্ৰাৱস্থাৰ পৰা নিৰালস্যভাবে সাহিত্য সাধনা কৰি অহা শ্ৰীশৰ্মা বৰুৱাই তেওঁৰ দ্বাৰা ৰচিত প্ৰথম উপন্যাস ‘প্ৰত্যাবৰ্তন’ৰ বাবে ১৯৮৭ চনত ‘দৈনিক অসম’ৰ শ্ৰেষ্ঠ ঔপন্যাসিকৰ বঁটা লাভ কৰিছিল। তেওঁ ছবছৰ কাল অসম বিজ্ঞান সমিতিৰ বিজ্ঞান আলোচনী ‘বিজ্ঞান জেউতি’ৰ সম্পাদক আছিল। ২০১৫ চনত শৰ্মা বৰুৱাই শিশুৰ মাজত বিজ্ঞান জনপ্ৰিয়কৰণৰ বাবে ৰাষ্ট্ৰীয় বঁটা লাভ কৰিছিল। ২০২১ চনত তেওঁ অসম সাহিত্য সভাৰ ‘ধৰ্মেশ্বৰ কটকী শিশু সাহিত্য বঁটা' লাভ কৰিছিল আৰু একে চনতে অকণিৰ সাহিত্য সভাৰ শ্রেষ্ঠ শিশু সাহিত্যিকৰ বঁটা লাভ কৰে। তেওঁ এতিয়ালৈকে (২০২৫ চনৰ ৩১ ডিচেম্বৰ) ১০৮ খন কিতাপ ৰচনা কৰিছে আৰু তাৰ বেছি সংখ্যকেই মৌলিক শিশু সাহিত্য আৰু শিশু সাহিত্যৰ অনুবাদ। গল্প, উপন্যাস, প্ৰবন্ধ আদিৰ উপৰি  তেওঁ সাতখন টি.ভি. ধাৰাবাহিকৰ (তাৰে তিনিখন হিন্দী) বাবে কাহিনী আৰু চিত্ৰনাট্য ৰচনা কৰিছে আৰু কেইবাখনো বিজ্ঞানভিত্তিক ৰেডিঅ’ নাটকো লিখিছে।

## ব্যক্তিগত জীৱন
১৯৯৩ চনৰ ১৯ জানুৱাৰীত অনুশ্ৰী শৰ্মা বৰুৱাৰ সৈতে তেওঁ বিবাহপাশত আবদ্ধ হয়। অনুশ্ৰী শৰ্মা বৰুৱা উত্তৰ কামপীঠ মহাবিদ্যালয়ৰ দৰ্শন বিভাগৰ প্ৰবক্তা আছিল। তেওঁলোকৰ দুটি সন্তান - অভিজ্ঞান আৰু অনুষ্ণা। তেওঁলোকৰ বোৱাৰীৰ নাম অস্মিতা। তভিজ্ঞান আয়াৰলেণ্ডত অভিযন্তা হিচাপে কৰ্মৰত, অনুষ্ণাই উইপ্ৰ' কোম্পানীত চাকৰি কৰে।

## তথ্যসূত্ৰ

## বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
বিপত্তাৰিণী

**বিপত্তাৰিণী** বা **বিপদতাৰিণী** এগৰাকী হিন্দু দেৱী। এইগৰাকী দেৱী বাংলাদেশ, পশ্চিম বংগ, উৰিষ্যা, অসম আৰু ইয়াৰ সমীপৱৰ্তী অঞ্চল সমূহত পূজিত। তেওঁ দেৱী সংকটতাৰিণীৰ সৈতে সম্পৰ্কিত। এইগৰাকী দেৱীক দুৰ্গা দেৱীৰ ১০৮টা অৱতাৰৰ মাজৰ এটা স্বৰূপ বুলি কোৱা হয়। বিপদ মুক্ত হ'বৰ বাবে ভক্তই এইগৰাকী দেৱীৰ পূজা কৰে। দেৱীৰ সৈতে সংযুক্ত বিভিন্ন আখ্যান আদি তেওঁৰ বাৰ্ষিক পূজাৰ সময়ত পাঠ কৰা হয়। মহিলা সকলে দেৱীৰ নামত দ্বিতীয়া আৰু দশমী, আষাড় মাহৰ শুক্ল পক্ষৰ দ্বিতীয়ৰ পৰা দশম দিনৰ ভিতৰত বিশেষকৈ মংগল আৰু শনিবাৰে বিপদতাৰিণী ব্ৰত পালন কৰে। তেওঁৰ আখ্যান সমূহে দেৱীৰ নামক প্ৰতিনিধিত্ব কৰে। বিপদ-তাৰিণী শব্দটোৰ অৰ্থ হৈছে বিপদৰ ত্ৰাণ কৰ্তা বা বিপদ মুক্ত কৰোঁতা।
## কিংবদন্তি
দেৱী বিপদতাৰিণীৰ পূজা(ৰীতি-নীতিৰ উপাসনা)ৰ এক মুখ্য অংশ হৈছে মহিলাসকলে কৰা এক ব্ৰত (শপত)। এই ব্ৰত দেৱীৰ কিংবদন্তি বৰ্ণনা কৰাৰ পিছত বা তাৰ আগতে ৰখা হয়। কিংবদন্তীটোৰ উৎপত্তি বিষ্ণুপুৰ(বৰ্তমানৰ পশ্চিম বংগত) বুলি জনা যায়। খ্ৰীষ্টীয় সপ্তম শতিকাৰ পৰা ১৯ শতিকাৰ ভিতৰত মাল্লা ৰজাসকলৰ সময়ত মাল্লাহুম ৰাজ্যৰ আসন যিবাগদী জাতিৰ (বৰগা ক্ষত্ৰিয়) হাতত আছিল। ৰাণীৰ মোচি জাতিৰ এজন বন্ধু আছিল যিয়ে গোমাংস খাইছিল। ৰাণীয়ে এইকথা জানি আতংকিত হৈ পৰে, কৌতূহলৰ বশৱৰ্তী হৈ ৰাণীয়ে এই গোমাংস চাব বিচাৰিলে। এদিন ৰাণীয়ে তেওঁৰ বান্ধৱীক এই মাংস আনি তেওঁক দেখুৱাবলৈ কৈছিল। ধাৰ্মিক হিন্দু ৰজাৰ ক্ৰোধৰ ভয়ত প্ৰথমতে তেওঁ অস্বীকাৰ কৰিছিল যদিও পিছত তেওঁ ৰাণীৰ অনুৰোধ পালন কৰিছিল। ৰাণীৰ সৈতে বিশ্বাসঘাতকতা হয় আৰু ক্ৰোধত অগ্নিসম ৰজাই তেওঁক হত্যা কৰিবলৈ দৌৰি আহে। উপায়ন্তৰ হৈ ৰাণীয়ে মাংসখিনি তেওঁৰ কাপোৰ তলত লুকুৱাই ৰাখিছিল আৰু দেৱী দুৰ্গাক সহায়ৰ বাবে প্ৰাৰ্থনা কৰিছিল। পৰৱৰ্তী সময়ত যেতিয়া ৰজাই তেওঁ কাপোৰ বোৰ ফালি তাৰ তলত কি লুকুৱাই ৰাখিছিল বুলি চাব খুজিছিল, তেতিয়া তেওঁ ৰাণীৰ কাপোৰৰ তলত দেখিছিল যে তাত এটা ৰঙা জবা ফুল আছিল। আজিও দেৱীৰ পূজা নাৰীৰ ৰীতি-নীতিৰ অংশ হৈ আছে আৰু পাৰিবাৰিক সংকটৰ সময়ত দেৱীৰ আশীৰ্বাদৰ বাবে এই পূজা কৰা হয়। 

নিৰ্দিষ্ট সংকটৰ সময়ত আহ্বান কৰা দুৰ্গাৰ আন কিছুমান ৰূপৰ দৰে, বা পৰিয়ালৰ এজন ৰুগীয়া সদস্যক সহায় কৰিবলৈ দেৱী বিপদতৰিণীকো "আৰোগ্যতাৰ দেৱী" বুলি প্ৰাৰ্থনা কৰা হয়।  এই অঞ্চলটোৰ বেছিভাগ মন্দিৰৰ ধৰ্মীয় বৰ্ষপঞ্জিৰ বাৰ্ষিক বিপদতৰিণী-পূজা এক গুৰুত্বপূৰ্ণ অনুষ্ঠান। 

## পূঁজন
দেৱী পূজাৰ উদযাপন স্থান বিশেষে চাৰি দিনধৰি চলে। প্ৰথম দিনটো দেৱীৰ আৰাধনা("উপাসনা")ৰ দিন। অন্যান্য দিন সমূহত পূজা অনুষ্ঠানত বিভিন্ন শিল্পী আদিয়ে পৰম্পৰাগত বাংলা লোকগীত, ভজন আৰু কীৰ্তন পৰিবেশন কৰে। চতুৰ্থ দিনা পৰম্পৰাগত পদ্ধতিৰে দেৱীৰ বিসৰ্জন কাৰ্য সমাপন কৰি দেৱীক পানীত নিমজ্জিত কৰা হয়। 

বিপদতাৰিণী পূজাত পূজাৰ দিনা বেছিভাগ মহিলাই পালন কৰা উপবাসৰ দৰে বহুতো ৰীতি-নীতি অন্তৰ্ভুক্ত আছে। মণিবন্ধত ৰঙা ৰঙৰ সূতা বা ধাগা বান্ধি দিয়াটোও এক গুৰুত্বপূৰ্ণ ৰীতি। এই ধাগা হৈছে পূজাৰ অনুষ্ঠানত বিভিন্ন ৰীতি-নীতিৰ জৰিয়তে পবিত্ৰ বুলি গণ্য কৰা এক প্ৰকাৰৰ সূতা।

## তথ্যসূত্ৰ

শ্ৰেণী:হিন্দু দেৱী
অৰুণা ৰায়

**অৰুণা ৰায়** (; জন্ম: ২৬ জুন ১৯৪৬) এগৰাকী ভাৰতীয় ৰাজনৈতিক আৰু সমাজকৰ্মী। তেওঁ শংকৰ সিং, নিখিল দে আৰু আনসকলৰ সৈতে 'মজদুৰ কিষাণ শক্তি সংগঠন' প্ৰতিষ্ঠা কৰিছিল। তেওঁ ভিন্নমতৰ অধিকাৰৰ প্ৰশ্নত তেওঁৰ স্পষ্ট স্থিতি আৰু সমাজৰ দুৰ্বল শ্ৰেণীৰ বাবে তেওঁৰ কামৰ বাবে জনাজাত। তেওঁ তদানীন্তন সংযুক্ত প্ৰগতিশীল মৰ্চা অৰ্থাৎ ইউপিএ-১ চৰকাৰে স্থাপন কৰা ৰাষ্ট্ৰীয় উপদেষ্টা পৰিষদৰ সদস্য আছিল। তেওঁ ২০০৮ চনৰ পৰা ভাৰতীয় মহিলাৰ ৰাষ্ট্ৰীয় ফেডাৰেচনৰ সভানেত্ৰী পদত অধিষ্ঠিত আছে। 

## প্ৰাৰম্ভিক জীৱন
১৯৪৬ চনৰ ২৬ জুন তাৰিখে চেন্নাইত অৰুণা ৰায়ৰ জন্ম হৈছিল। তেওঁ দিল্লীত ডাঙৰ দীঘল হৈছিল। তেওঁৰ দেউতাক এজন চৰকাৰী কৰ্মচাৰী আছিল। তেওঁ দিল্লী বিশ্ববিদ্যালয়ৰ অন্তৰ্ভুক্ত ইন্দ্ৰপ্ৰস্থ মহাবিদ্যালয়ত ইংৰাজী সাহিত্য অধ্যয়ন কৰিছিল। তেওঁ ১৯৬৮ চনৰ পৰা ১৯৭৪ চনলৈ ভাৰতীয় প্ৰশাসনিক সেৱাত অসামৰিক কৰ্মচাৰী হিচাপে কাৰ্যনিৰ্বাহ কৰিছিল। 

## মজদুৰ কিষাণ শক্তি সংগঠন
ৰায়ে অসামৰিক সেৱাৰ পৰা পদত্যাগ কৰি দৰিদ্ৰ আৰু সামাজিক স্তৰৰ পিছপৰা শ্ৰেণীৰ লোকসকলৰ সৈতে সম্পৰ্কিত বিষয়সমূহত কাম কৰিবলৈ আৰম্ভ কৰিছিল। তেওঁ ৰাজস্থানৰ টিলোনিয়াত সামাজিক কৰ্ম আৰু গৱেষণা কেন্দ্ৰত (এছডব্লিউআৰচি) যোগদান কৰিছিল।  ১৯৮৭ চনত তেওঁ নিখিল দে, শংকৰ সিং আৰু অন্যান্যসকলৰ সৈতে মজদুৰ কিষাণ শক্তি সংগঠন প্ৰতিষ্ঠা কৰে।

এই সংগঠনে শ্ৰমিকসকলৰ বাবে ন্যায্য আৰু সমান মজুৰিৰ বাবে যুঁজ দি যি ভাৰতৰ তথ্যৰ অধিকাৰ আইন প্ৰণয়নৰ বাবে এক সংগ্ৰামলৈ ৰূপান্তৰিত হৈছিল। অৰুণা ৰায় জনসাধাৰণৰ তথ্য জনাৰ অধিকাৰৰ বাবে ৰাষ্ট্ৰীয় অভিযানৰ (এনচিপিআৰআই) জৰিয়তে ভাৰতত তথ্য জনাৰ অধিকাৰ আন্দোলনৰ এগৰাকী নেত্ৰী। এই আন্দোলনৰ অৱশেষত ২০০৫ চনত তথ্য জনাৰ অধিকাৰ আইন গৃহীত হৈছিল।

## অভিযান
অৰুণা ৰায় দৰিদ্ৰ আৰু সমাজৰ পিছপৰা লোকসকলৰ অধিকাৰৰ বাবে কেইবাটাও অভিযানৰ শীৰ্ষত আছিল। ইয়াৰ ভিতৰত আটাইতকৈ গুৰুত্বপূৰ্ণভাৱে তথ্য জনাৰ অধিকাৰ, কাম কৰাৰ অধিকাৰআৰু খাদ্যৰ অধিকাৰ উল্লেখযোগ্য। শেহতীয়াকৈ তেওঁ পেঞ্চন পৰিষদৰ সদস্য হিচাপে অসংগঠিত খণ্ডৰ শ্ৰমিকসকলৰ বাবে সৰ্বজনীন, অ-অৱদানকাৰী পেঞ্চনৰ অভিযানৰ সৈতে জড়িত হৈ আছে আৰু এনচিপিআৰআইয়ে হুইচব্ল'লাৰ সুৰক্ষা আইন আৰু অভিযোগ নিষ্পত্তি আইন গৃহীত আৰু প্ৰণয়নৰ বাবেও অভিযানৰ নেতৃত্ব প্ৰদান কৰিছে।

তেওঁ ২০০৬ চনলৈকে ৰাষ্ট্ৰীয় উপদেষ্টা পৰিষদৰ সদস্য হিচাপে কাৰ্যনিৰ্বাহ কৰিছিল। তেওঁ ২০০৬ চনত এই পদবীৰ পৰা পদত্যাগ কৰিছিল।

## বঁটা আৰু সন্মান
মজদুৰ কিষাণ শক্তি সংগঠনৰ সৈতে জড়িত হৈ থাকোঁতে অৰুণা ৰায়ক গ্ৰাম্য শ্ৰমিকসকলৰ সামাজিক ন্যায় আৰু সৃজনশীল বিকাশৰ অধিকাৰৰ বাবে কৰা কামৰ বাবে ১৯৯১ চনৰ টাইমছ ফেলোশ্বিপ বঁটা প্ৰদান কৰা হৈছিল। ২০০০ চনত তেওঁ সমূদায় নেতৃত্বৰ বাবে ৰমন মেগছেছে বঁটা লাভ কৰে। ২০১০ চনত তেওঁ লাল বাহাদুৰ শাস্ত্ৰী ৰাষ্ট্ৰীয় ৰাজহুৱা প্ৰশাসন, শিক্ষা আৰু ব্যৱস্থাপনাত উৎকৃষ্টতাৰ বঁটা লাভ কৰে। ২০১১ চনত টাইম আলোচনীয়ে তেওঁক বিশ্বৰ এশজন প্ৰভাৱশালী ব্যক্তিৰ ভিতৰত এগৰাকী হিচাপে নামকৰণ কৰে। ২০১৭ চনৰ ছেপ্টেম্বৰ মাহত টাইমছ অৱ ইণ্ডিয়াই তেওঁক ১১জন মানৱ অধিকাৰ কৰ্মীৰ ভিতৰত এজন হিচাপে তালিকাভুক্ত কৰে যাৰ জীৱন লক্ষ্য হৈছে আনক এক সন্মানীয় জীৱন প্ৰদান কৰা। তেওঁক মণ্ট্ৰিয়েলৰ মেকগিল বিশ্ববিদ্যালয়ত ২০১৬ চনত গোলকীয় শাসনৰ অনুশীলনৰ অধ্যাপক হিচাপেও নিযুক্ত কৰা হৈছিল।

২০১৮ চনত ৰায়ে ভাৰতত তথ্যৰ অধিকাৰ আন্দোলনৰ ইতিহাসক দীৰ্ঘম্যাদী কৰি এখন কিতাপ প্ৰকাশ কৰিছিল। এই কিতাপখনৰ শিৰোনাম আছিল 'দ্য আৰটিআই ষ্টৰী: পাৱাৰ টু দ্য পিপল' আছিল।

## তথ্য উৎস

## গ্ৰন্থৰাজি
*
*

## বাহ্যিক সংযোগ

* অৰুণা ৰায়ৰ ভাৰতৰ ধাৰণা - মিণ্ট 
* The Rediff Interview/ অৰুণা ৰায়ৰ সাক্ষাৎকাৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:ৰমন মেগছেছে বঁটা বিজয়ী
ৰাণী ঝান্সী ৰেজিমেণ্ট

**ৰাণী ঝান্সী ৰেজিমেণ্ট** () ভাৰতীয় জাতীয় সেনাৰ মহিলা ৰেজিমেণ্ট আছিল। ভাৰতীয় জাতীয় সেনা জাপানৰ সহায়ত ঔপনিৱেশিক ভাৰতৰ ব্ৰিটিছ ৰাজক উৎখাত কৰাৰ লক্ষ্যৰে ১৯৪২ চনত ভাৰতীয় জাতীয়তাবাদীসকলে দক্ষিণ-পূব এছিয়াত গঠন কৰা সশস্ত্ৰ বাহিনী। ই সকলো ফালৰ পৰা দ্বিতীয় বিশ্বযুদ্ধৰ কেইটামান সৰ্ব-মহিলা যুঁজাৰু ৰেজিমেণ্টৰ ভিতৰত অন্যতম আছিল। কেপ্টেইন লক্ষ্মী স্বামীনাথনৰ নেতৃত্বত (লক্ষ্মী সেহগল নামেৰে অধিক পৰিচিত) এই গোটটো ১৯৪৩ চনৰ জুলাই মাহত দক্ষিণ-পূব এছিয়াৰ প্ৰবাসী ভাৰতীয় সকলৰ স্বেচ্ছাসেৱকসকলৰ সৈতে গঠন কৰা হৈছিল।  ঝান্সীৰ ৰাণী লক্ষ্মীবাইৰ নামেৰে এই গোটটো ৰাণী ঝান্সী ৰেজিমেণ্টৰ নামকৰণ কৰা হৈছিল।

## প্ৰতিষ্ঠা
সুভাষ চন্দ্ৰ বসুৱে ১৯৪৩ চনৰ ১২ জুলাইত এই ৰেজিমেণ্ট গঠনৰ কথা ঘোষণা কৰিছিল।  বেছিভাগ মহিলাই মালায়ান ৰবৰ ইষ্টেটৰ পৰা ভাৰতীয় বংশোদ্ভূত কিশোৰী স্বেচ্ছাসেৱক আছিল। খুব কম সংখ্যকেই ভাৰতলৈ কাহিনীবা আহিছিল। প্ৰায় এশ সত্তৰজন কেডেটৰ সৈতে ছিংগাপুৰত ইয়াৰ প্ৰশিক্ষণ শিবিৰৰ সৈতে বাহিনীৰ প্ৰাৰম্ভিক কেন্দ্ৰ স্থাপন কৰা হৈছিল। কেডেটসকলক তেওঁলোকৰ শিক্ষা অনুসৰি অ-কমিছনড বিষয়া বা চিপাহী (ব্যক্তিগত) পদবী দিয়া হৈছিল। পিছত ৰেঙ্গুন আৰু বেংককত শিবিৰ স্থাপন কৰা হয়। ১৯৪৩ চনৰ নৱেম্বৰ মাহৰ ভিতৰত এই গোটটোত তিনিশৰো অধিক কেডেট আছিল।

## প্ৰশিক্ষণ
১৯৪৩ চনৰ ২৩ অক্টোবৰ মাহত ছিংগাপুৰত এই ৰেজিমেণ্টৰ প্ৰশিক্ষণ আৰম্ভ হৈছিল। নিযুক্তিপ্ৰাপ্ত সকলক শাখা আৰু প্লাটুনত বিভক্ত কৰা হৈছিল আৰু তেওঁলোকৰ শিক্ষাগত অৰ্হতা অনুসৰি তেওঁলোকক অ-কমিছনড বিষয়া আৰু চিপাহীসকলৰ পদবী প্ৰদান কৰা হৈছিল। এই কেডেটসকলে ড্ৰিল, ৰুট মাৰ্চৰ লগতে ৰাইফল, হেণ্ড গ্ৰেনেড আৰু বেয়নেট চাৰ্জত অস্ত্ৰ প্ৰশিক্ষণৰ সৈতে সামৰিক আৰু যুঁজৰ প্ৰশিক্ষণ লৈছিল। পিছত বাৰ্মাত গেৰিলা যুদ্ধ বা জংঘল যুদ্ধত অধিক উন্নত প্ৰশিক্ষণৰ বাবে কেইবাজনো কেডেটক বাছনি কৰা হৈছিল। ১৯৪৪ চনৰ ৩০ মাৰ্চত পাঁচশ সৈন্যৰ ছিংগাপুৰ প্ৰশিক্ষণ শিবিৰত ৰেজিমেণ্টৰ প্ৰথম পাছিং আউট পেৰেড হৈছিল।

প্ৰায় ২০০ গৰাকী কেডেটক নাৰ্চিং প্ৰশিক্ষণৰ বাবে বাছনি কৰা হৈছিল। এই দলৰ নাম চান্দ বিবিৰ নামেৰে চান্দ বিবি নাৰ্চিং কৰ্পছ গঠন কৰা হৈছিল।

## সেৱা
ভাৰতীয় জাতীয় সেনাৰ ইম্ফল অভিযানৰ সময়ত ৰাণী ঝান্সী ৰেজিমেণ্টৰ প্ৰায় এশ গৰাকী মহিলা সৈনিকৰ এটা প্ৰাৰম্ভিক দল মেমায়োলৈ স্থানান্তৰিত কৰা হৈছিল। ইয়াৰ কিছু অংশ ইম্ফলৰ প্ৰত্যাশিত পতনৰ পিছত বংগৰ গংগা সমভূমিত প্ৰৱেশ কৰিবলৈ এটা ভ্যানগাৰ্ড গোট গঠন কৰাৰ উদ্দেশ্য আছিল। গোটটোৰ এটা অংশই মেমায়োৰ ভাৰতীয় সেনাৰ চিকিৎসালয়ত নাৰ্চিং কৰ্পছগঠন কৰিছিল। ইম্ফলৰ অৱৰোধ আৰু ভাৰতীয় সেনাৰ বিধ্বংসী পশ্চাদপসৰণৰ বিফলতাৰ পিছত এই ৰেজিমেণ্টৰ মহিলা সৈন্যসকলক মনিয়াৱা আৰু মেমিঅ'ত উপস্থিত হোৱা আৰু যুদ্ধত ব্যৱহাৰ নকৰা ভাৰতীয় সেনাৰ সৈন্যৰ সাহায্য আৰু যত্নৰ সমন্বয়ৰ দায়িত্ব দিয়া হৈছিল। 

## ৰেজিমেণ্টৰ সমাপ্তি
ৰেঙ্গুনৰ পতন আৰু চহৰৰ পৰা আৰু বাৰ্মাৰ মাজেৰে আজাদ হিন্দ চৰকাৰ আৰু সুভাষ চন্দ্ৰ বসুক প্ৰত্যাহাৰ কৰাৰ পিছত মূলতঃ বাৰ্মাৰ সৈন্যসকলৰ গোটসমূহ ভংগ কৰিবলৈ অনুমতি দিয়া হৈছিল। আনহাতে ৰেজিমেণ্টৰ বাকী অংশ পিছুৱাই যোৱা জাপানী বাহিনীৰ সৈতে পিছুৱাই গৈছিল। পশ্চাদপসৰণৰ সময়ত ই মিত্ৰশক্তিৰ বিমান আক্ৰমণৰ লগতে বাৰ্মিজ প্ৰতিৰোধ বাহিনীৰ পৰাও কিছু আক্ৰমণৰ সন্মুখীন হৈছিল। ক্ষতিগ্ৰস্ত হোৱা মুঠ হতাহতৰ সংখ্যা জনা নাযায়। ৰেজিমেণ্টটো পিছত ভংগ কৰা হৈছিল। 

## তথ্য উৎস

## গ্ৰন্থৰাজি
* 
* 
* 

## বাহ্যিক সংযোগ
*মহিলা ৰেজিমেণ্ট, ছিংগাপুৰৰ ৰাষ্ট্ৰীয় আৰ্কাইভ 

শ্ৰেণী:ভাৰতৰ স্বাধীনতা আন্দোলন
নিঋতি

**নিঋতি** (, কেতিয়াবা **নিৰ্ৰুতি** বা **নিৰিতি**) হৈছে এগৰাকী হিন্দু দেৱী। তেওঁ মৃত্যু, ক্ষয় আৰু দুখক প্ৰতিনিধিত্ব কৰে। কিছুমান হিন্দু শাস্ত্ৰত নিঋতি অধৰ্মৰ সৈতে সম্পৰ্কিত। পৰৱৰ্তীকালীন হিন্দু ধৰ্মত নিঋতি আৰু নিঋত এগৰাকী পুৰুষ দেৱতা আৰু তেওঁক দক্ষিণ-পশ্চিমৰ দিকপাল বা দিগপাল ("দিশৰ অধিষ্ঠাতা") হিচাপে গণ্য কৰা হয়। 

## ব্যুৎপত্তি
সংস্কৃত শব্দ নিঋতিৰ অৰ্থ হৈছে 'ক্ষয়' আৰু ই নিঋ শব্দৰ পৰা আহিছে (আক্ষৰিক অৰ্থ 'পৃথক কৰা')। ইয়াক "ঋতি বিহীন" বুলি ব্যাখ্যা কৰিব পাৰি। ইয়াৰ অৰ্থ হৈছে বিশৃংখলতা বা বিশৃংখলতাৰ এক স্থিতি।  

নিঋতি নামটোৰ অৰ্থ হৈছে "ঋতৰ অনুপস্থিতি।" ই কোনো 'বিকাৰ', বা 'অনিয়ম'। ইয়াক বিশেষকৈ দৈৱিক বা মহাজাগতিক বিশৃংখলতাৰ স্থিতিৰ অধিষ্ঠাতা বুলি ক'ব পাৰি।

এই শব্দটো বৈদিক গ্ৰন্থসমূহতত অস্তিত্বহীনতা আৰু পৰম অন্ধকাৰে আৱৰা এক জগতক সূচাবলৈ ব্যৱহাৰ কৰা হৈছিল। ত্যাগ আৰু প্ৰজননৰ ক্ষেত্ৰত নিজ কৰ্তব্যত বিফল হোৱা সকলক ই গ্ৰাস কৰাৰ ভাবুকি দিছিল। নিঋতিত বৈদিক জীৱন আৰু ৰীতি-নীতিৰ বাবে কোনো প্ৰয়োজনীয় উপাদান যেনে পোহৰ, খাদ্য আৰু শিশু নাছিল।

## দেৱী ৰূপ
নিঋতিক উল্লেখ কৰা ঋকবেদৰ সিংহভাগ স্তোত্ৰতে তেওঁৰ পৰা সুৰক্ষা বিচৰা বা সম্ভাৱ্য প্ৰস্থানৰ সময়ত তেওঁক মিনতি কৰা হৈছে। এটা স্তোত্ৰত (X. ৫৯) তেওঁক বহুবাৰ উল্লেখ কৰা হৈছে। এই স্তোত্ৰটোৱে দেৱীগৰাকীৰ প্ৰকৃতিৰ থূলমূল বৰ্ণনা দিয়াৰ পিছত তেওঁক আহুতিৰ স্থানৰ পৰা আঁতৰি যাবলৈও প্ৰাৰ্থনা কৰে। অথৰ্ববেদত (V.৭.৯) তেওঁৰ সৈতে সোণালী তলা থকা বুলি বৰ্ণনা কৰা হৈছে। তৈত্তিৰীয় ব্ৰহ্ম১ (I.৬.১.৪) নিঋতিক কৃষ্ণবৰ্ণা, আন্ধাৰ বৰণীয়া বস্ত্ৰ পৰিহিতা আৰু তেওঁৰ আহুতি গাঢ় ফলীয়া তুঁ‌হ বুলি বৰ্ণনা কৰা হৈছে। শতপথ ব্ৰহ্মৰ (X.১.২.৯) মতে, তেওঁ দক্ষিণ-পশ্চিম দিশৰ সৈতে জড়িত। কিন্তু পাঠ্যখনিৰ আন ঠাইত (V.২.৩.৩.) তেওঁক মৃতকৰ ৰাজ্যত বাস কৰা বুলি উল্লেখ কৰা হৈছে। 

পৰৱৰ্তী হিন্দু গ্ৰন্থসমূহত নিঋতিক দেৱী হিচাপে পুনৰ ধাৰণা কৰা হৈছিল। কিছুসংখ্যক গ্ৰন্থৰ মতে, তেওঁ অধৰ্মৰ পত্নী যি পুৰুষৰ বাবে প্ৰকৃতিৰ এক গুৰুত্বপূৰ্ণ উপাদান। দেৱী অৰণ্যত বাস কৰে আৰু তেওঁ নৈঋত অৰ্থাৎ তিনি ৰাক্ষস ক্ৰমে মৃত্যু, ভয় আৰু মহাভয়ৰ মাতৃ। ইয়াৰ বিপৰীতে অন্যান্য গ্ৰন্থসমূহে তেওঁক অধৰ্ম আৰু হিংসাৰ জীয়ৰী হিচাপে চিত্ৰিত কৰিছে। তেওঁ নিজ ভ্ৰাতৃ অঋতক বিয়া কৰাইছিল আৰু নৰক (স্থান) আৰু ভয়ৰ জন্ম দিছিল।  কিছুমান গ্ৰন্থই আন অশুভ দেৱী জ্যেষ্ঠা বা অলক্ষ্মীৰ সৈতে নিঋতিক চিহ্নিত কৰে। এই সন্দৰ্ভত তেওঁ সমুদ্ৰ মন্থনৰ পৰা নিৰ্গত হৈছিল বুলি বৰ্ণনা কৰা হৈছে।
## তথ্যসূত্ৰ

শ্ৰেণী:হিন্দু দেৱী
কবিতা দেৱী (মল্ল যোদ্ধা)

**কবিতা দালাল** ( জন্ম ২০ ছেপ্টেম্বৰ, ১৯৮৬) হৈছে বৰ্তমান ডাব্লিউডাব্লিউইত ৰিং নাম কবিতা দেৱী বুলি পৰিচিত এগৰাকী ভাৰতীয় পেছাদাৰী মল্লযোদ্ধা। তেওঁ, তেওঁলোকৰ উন্নয়নমূলক অঞ্চল এনএক্সটিত প্ৰদৰ্শন কৰে। দেৱী হৈছে ডাব্লিউডাব্লিউইত কুস্তি খেলা প্ৰথম ভাৰতীয় পেছাদাৰী মহিলা মল্লযোদ্ধা। দেৱীয়ে পূৰ্বতে ৰিং নাম **কবিতা** আৰু **হাৰ্ড কেডি**ৰ অধীনত কণ্টিনেণ্টেল ৰেছলিং এণ্টাৰটেইনমেণ্টৰ বাবে স্বতন্ত্ৰ বৰ্তনীত কুস্তি খেলিছিল। 

## ব্যক্তিগত জীৱন
হাৰিয়ানাৰ জিন্দ জিলাৰ অন্তৰ্গত জুলানা তহচিলৰ মালৱী গাঁৱত ২০ ছেপ্টেম্বৰ ১৯৮৬ তাৰিখে কবিতা দেৱীৰ জন্ম হয়। তেওঁলোকৰ মুঠ পাঁচজন ভাই-ভনী আছিল। ২০০৯ চনত দেৱী বিবাহ পাশত আৱদ্ধ হয় আৰু ২০১০ চনত তেওঁ এটা সন্তানৰ মাতৃ হয়। ইয়াৰ লগে লগে দেৱীয়ে ক্ৰীড়া জগতৰ পৰা বিদায় ল'ব বিচাৰিছিল কিন্তু স্বামীৰ দ্বাৰা অনুপ্ৰাণিত হৈ তেওঁ খেলা অব্যাহত ৰাখে।  

## বঁটা

দেৱীয়ে আন্তঃৰাষ্ট্ৰীয় প্ৰতিযোগিতাত ভাৰতক প্ৰতিনিধিত্ব কৰিছে, তেওঁ ২০১৬ চনৰ দ্বাদশ দক্ষিণ এছিয়ান গেমছত ৭৫ কিলোগ্ৰাম শাখাত স্বৰ্ণ জয় কৰিছিল। 

## পেছাদাৰী কুস্তি কেৰিয়াৰ
### কণ্টিনেণ্টেল ৰেছলিং এণ্টাৰটেইনমেণ্ট (২০১৬-২০১৭)
২৪ ফেব্ৰুৱাৰী ২০১৬ তাৰিখে, কবিতা দালালে কণ্টিনেণ্টেল ৰেছলিং এণ্টাৰটেইনমেণ্টৰ হৈ গ্ৰেট খালিৰ প্ৰচাৰত প্ৰৱেশ কৰে আৰু এগৰাকী পেছাদাৰী মল্লযোদ্ধা হিচাপে প্ৰশিক্ষণ আৰম্ভ কৰে। দেৱীয়ে জুন ২০১৬ ত ৰিং নাম কবিতাৰে প্ৰথমবাৰলৈ আত্মপ্ৰকাশ কৰিছিল। তেওঁক আক্ৰমণৰ পূৰ্বে কবিতাই বি.বি বুল বুলৰ "মুক্ত প্ৰত্যাহ্বান" গ্ৰহণ কৰিছিল। ২৫ জুনত, তেওঁ প্ৰথম মিক্সড টেগ দলৰ খেলত বি.বি চুল বুল আৰু চুপাৰ খালছাৰ বিৰুদ্ধে চাহিল চাংৱানৰ সৈতে দল বদ্ধ হৈ হাৰ্ড কেডি নামৰ এটা নতুন ৰিঙত খেলিছিল। কবিতাই তেওঁৰৰ প্ৰশিক্ষক দা গ্ৰেট খালীক তেওঁৰ মুখ্য অনুপ্ৰেৰণা হিচাপে উল্লেখ কৰিছে।

## ডাব্লিউডাব্লিউই (২০১৭-২০২১)
১৩ জুলাই ২০১৭ তাৰিখে, তেওঁক মে ইয়ং ক্লাছিক টুৰ্ণামেণ্টৰ অন্যতম অংশগ্ৰহণকাৰী হিচাপে ঘোষণা কৰা হয়। ২৮ আগষ্টত কবিতাক প্ৰথম ৰাউণ্ডত ডাকোটা কাইয়ে খেলত পৰাজিত কৰে।

১৫ অক্টোবৰ ২০১৭ তাৰিখে, ডাব্লিউডাব্লিউইয়ে ঘোষণা অনুসৰি তেওঁ জানুৱাৰী ২০১৮ত তেওঁলোকৰ প্ৰদৰ্শন কেন্দ্ৰত প্ৰশিক্ষণ আৰম্ভ কৰে। ২০১৮ চনৰ ৮ এপ্ৰিলত দেৱীয়ে কোম্পানীৰ অংশ হিচাপে প্ৰথম বাৰৰ বাবে প্ৰদৰ্শন কৰে আৰু লগতে ৰেচেলমেনিয়া ৩৪ ত প্ৰথমবাৰৰ বাবে আত্মপ্ৰকাশ কৰাৰ উপৰি উদ্বোধনী ৰেচেলমেনিয়া মহিলা যুদ্ধ ৰয়েলৰ প্ৰতিযোগিতাটো প্ৰথমবাৰলৈ আত্মপ্ৰকাশ কৰে য'ত তেওঁ ছাৰাহ লোগানৰ হাতত পৰাজিত হ'ব লগা হয়।  ১৯ এপ্ৰিলত দেৱীয়ে এনএক্সটি লাইভ ইভেণ্টত *হিল* হিচাপে আত্মপ্ৰকাশ কৰে আৰু ডাকোটা কাই আৰু ষ্টেফানি নেৱেলৰ বিৰুদ্ধে আলিয়াৰ সৈতে এক দলবদ্ধ হয়। তেওঁ মে ইয়ং ক্লাছিক ২০১৮ ত অংশগ্ৰহণ কৰিছিল আৰু প্ৰথম ৰাউণ্ডতে কেইটলিনৰ হাতত পৰাজিত হয়। ২০২১ চনৰ ১৯ মে'ত দেৱীক ডাব্লিউডাব্লিউইৰ পৰা চুক্তি মুক্ত হোৱাৰ কথা ঘোষণা কৰা হয়। অৱশ্যে, এসপ্তাহ পিছত দেৱীয়ে উল্লেখ কৰে যে তেওঁ এতিয়াও ডাব্লিউডাব্লিউইৰ সৈতে কাম কৰি আছে। জানুৱাৰী ২০১৯-ত তেওঁ ভাৰতত ডাব্লিউডাব্লিউই চুপাৰ লীগ আৰম্ভ কৰিবলৈ খেলুৱৈ বাছনি কৰাৰ বাবে প্ৰশিক্ষণ আৰম্ভ কৰিছিল।
## তথ্যসূত্ৰ

## বাহ্যিক সংযোগ

* 

শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
শ্ৰেণী:মল্লযোদ্ধা
ৰূপবান (আলোচনী)

**ৰূপবান** ()
২০১৪ চনত প্ৰতিষ্ঠা হোৱা বাংলাদেশৰ এখন বঙালী ভাষাৰ এলজিবিটি-কেন্দ্ৰিক আলোচনী আছিল। ই বাংলাদেশৰ এলজিবিটি সম্পৰ্কীয় প্ৰথম আলোচনী আছিল।  ইয়াৰ লগতে ৰূপৱবান আলোচনীয়ে বিভিন্ন প্ৰকল্প আৰু অনুষ্ঠানৰো আয়োজন কৰে। ৰূপবান আলোচনীৰ ৱেবছাইটত নিজকে "এলজিবিটি ব্যক্তি আৰু তেওঁলোকৰ সহযোগীসকলৰ বাবে এক অলাভজনক, অ-ৰাজনৈতিক, স্বেচ্ছাসেৱক-আধাৰিত মঞ্চ" বুলি বৰ্ণনা কৰিছিল। ২০১৬ চনত সহ-প্ৰতিষ্ঠাপক আৰু প্ৰকাশক জুলহাজ মান্নানক হত্যা কৰাৰ সময়ত ৰূপবানৰ প্ৰিণ্ট আলোচনী আৰু ৰাজহুৱা অনুষ্ঠানসমূহ ব্যাহত হয়। যদিও এই আলোচনীখনৰ অন্তিম সংখ্যাটো ২০১৪ চনৰ আগষ্টত প্ৰকাশিত হৈছিল।

## নাম
ৰূপবান আলোচনী অনুসৰি ইয়াৰ নামৰ অৰ্থ হৈছে "চমৎকাৰ আৰু ধুনীয়া ব্যক্তি।"  ঢাকা ট্ৰিবিউনৰ মতে আলোচনীখনৰ নাম "প্ৰেমৰ শক্তিৰ প্ৰতীক বাঙালী লোক চৰিত্ৰ ৰূপবান"ৰ নামেৰে ৰখা হৈছে। এএফপিয়ে "ৰূপবান"ক "এগৰাকী লৰা সৈতে বিবাহপাশত আৱদ্ধ এগৰাকী ধুনীয়া যুৱতীৰ বাংলা কাহিনীৰ নাম" বুলি বৰ্ণনা কৰিছে।

## প্ৰকাশিত আলোচনী
২০১৪ চনৰ জানুৱাৰীত ৫৬ পৃষ্ঠাযুক্ত আলোচনীখনৰ প্ৰথম সংখ্যা প্ৰকাশ কৰা হৈছিল। ইয়াৰ ৬০০টা প্ৰতিলিপি ছপা হৈছিল আৰু প্ৰতিলিপিৰ মূল্য ১০০ বাংলাদেশী টাকা আছিল। ঢাকা ট্ৰিবিউনৰ মতে, ৰূপবান আলোচনীয়ে "স্বেচ্ছাসেৱক অৱদানকাৰীসকলৰ পৰা লেখা সংগ্ৰহ কৰিছিল। ইয়াত স্বেচ্ছাসেৱকসকলৰ প্ৰবন্ধ, ফটোগ্ৰাফী আৰু ব্যক্তিগত বিৱৰণ অন্তৰ্ভুক্ত আছিল।"  উৎক্ষেপণটোৱে স্থানীয় আৰু আন্তঃৰাষ্ট্ৰীয় দুয়োধৰণৰ সংবাদ মাধ্যমৰ প্ৰতিক্ৰিয়া লাভ কৰিছিল।

দ্বিতীয় সংখ্যাটো ২০১৪ চনৰ আগষ্ট মাহত প্ৰকাশিত হৈছিল আৰু ইয়াৰ পিছত কোনো নতুন সংখ্যা প্ৰকাশ কৰা হোৱা নাছিল। ইয়াৰ ৭০০টা প্ৰতিলিপি মুদ্ৰণ কৰা হৈছিল আৰু প্ৰতিটো প্ৰতিলিপিৰ মূল্য ১৫০ বাংলাদেশী টকা আছিল।

দ্য গাৰ্ডিয়ান আলোচনীত প্ৰকাশিত ৰাদ ৰহমানৰ প্ৰতিবেদন মতে সহ-প্ৰতিষ্ঠাপক আৰু প্ৰকাশক জুলহাজ মান্নানে ঘোষণা কৰিছিল যে "ৰূপবানৰ প্ৰকাশকসকলে আলোচনীখন মুদ্ৰণ কৰাৰ বিৰুদ্ধে সতৰ্কবাণী পাইছিল কিন্তু আমাক আশ্বাস দিছিল যে নিম্ন প্ৰ'ফাইল ৰখাটোৱে আলোচনীখনৰ অস্তিত্ব নিশ্চিত কৰিব... [কিন্তু] প্ৰকাশকসকলৰ সহযোগিতা অব্যাহত থাকিলে মৃত্যুৰ ভাবুকি পোৱাৰ পিছত এসপ্তাহৰ ভিতৰত ৰূপবানৰ সৈতে তেওঁলোকৰ চুক্তি বাতিল কৰিব।"  ৰহমানে এটা বেনামী সূত্ৰৰ উদ্ধৃতি দি লিখিছে "ৰূপবানক চৰকাৰী কেবিনেট বৈঠকত আলোচনা কৰা হৈছিল আৰু আলোচনীখন প্ৰধানমন্ত্ৰীৰ সন্মুখত ৰখা হৈছিল... তেওঁ নিশ্চিতভাৱে এইটো দেখি সুখী নাছিল। তেতিয়া॥। স্থানীয় বাতৰি কাকতসমূহে কৈছিল যে চৰকাৰী চোৰাংচোৱাই আমাক বিচাৰি আছে।" 

২০১৬ চনত ইছলামবাদী উগ্ৰপন্থীসকলে মান্নানক হত্যা কৰিছিল আৰু ইয়াৰ ফলত আলোচনীখনৰ প্ৰকাশ বন্ধ হৈ যায়।

## গ্ৰন্থ
ৰূপবান আলোচনীয়ে ২০১৫ চনৰ ফেব্ৰুৱাৰী মাহত বাংলা কুইয়াৰ কবিতাৰ এখন সংকলন 'ৰূপপংতি' প্ৰকাশ কৰিছিল।

## প্ৰকল্প আৰু অনুষ্ঠান
ৰূপবান আলোচনীয়ে নিয়মীয়াকৈ কিছুমান প্ৰকল্প আৰু অনুষ্ঠানৰো আয়োজন কৰিছিল। ২০১৪ চনত ৰূপবানে 'বয়জ অফ বাংলাদেশ'ৰ সৈতে সমকামী, লেছবিয়ান আৰু উভকামী বাংলাদেশীসকলৰ ৰাষ্ট্ৰীয় জৰীপ কৰিবলৈ কাম কৰিছিল। ২০১৪ আৰু ২০১৫ চনৰ ভিতৰত ই 'পিংক শ্লিপ' নামৰ এক যৌন স্বাস্থ্য আৰু সুৰক্ষা প্ৰচাৰ কাৰ্যসূচী আয়োজন কৰিছিল। ২০১৫ আৰু ২০১৬ চনত ৰূপবানে ঢাকাত যুৱ নেতৃত্বকাৰ্যসূচী আয়োজন কৰিছিল। ই ২০১৪ আৰু ২০১৫ চনত "ৰামধেনু ৰেলী" গৌৰৱ যাত্ৰা আয়োজন কৰিছিল। ২০১৪ আৰু ২০১৫ চনত ই এটা ড্ৰেগ শ্ব' আৰু এটা ট্ৰান্সজেণ্ডাৰ/ট্ৰেন্সভেষ্টিট ফেশ্বন শ্ব'ৰ আয়োজন কৰিছিল। ২০১৩ চনৰ পৰা ২০১৫ চনলৈ ই বাৰ্ষিক ৰমজান ইফতাৰ চলাইছিল আৰু ইযাক "এলজিবিটিকিউ-অন্তৰ্ভুক্ত" বুলি বৰ্ণনা কৰিছিল।

## তথ্য উৎস

## বাহ্যিক সংযোগ
* ৰূপবানৰ ৱেবচাইট

শ্ৰেণী:এলজিবিটি সম্পৰ্কীয় আলোচনী
শ্ৰেণী:বাংলাদেশ
শ্ৰেণী:বাংলা আলোচনী
ঈশ্বৰ প্ৰসন্ন হাজৰিকা

ঈশ্বৰ প্ৰসন্ন হাজৰিকা এগৰাকী ভাৰতীয় ৰাজনীতিবিদ আৰু চৰকাৰী বিষয়া। তেওঁ ভাৰতীয় জাতীয় কংগ্ৰেছৰ সদস্য হিচাপে ১৯৯৬ চনত তেজপুৰ লোকসভা সমষ্টিৰ পৰা লোক সভালৈ নিৰ্বাচিত হৈছিল।

## জীৱনী
ঈশ্বৰ প্ৰসন্ন হাজৰিকাৰ জন্ম ১৯৩৭ চনত উত্তৰ লখিমপুৰত হৈছিল। তেওঁৰ পিতৃ তীৰ্থেশ্বৰ হাজৰিকা এগৰাকী আইনজ্ঞ আছিল আৰু তেওঁৰ মাতৃ আছিল মোক্ষদা দেৱী। দুয়ো ভাৰতীয় স্বাধীনতা আন্দোলনত সক্ৰিয় আছিল। বেনাৰস হিন্দু বিশ্ববিদ্যালয় আৰু দিল্লী স্কুল অৱ ইকনমিক্সত শিক্ষা লাভ কৰা হাজৰিকাদেৱ পাছলৈ ভাৰতীয় ৰাজস্ব সেৱাৰ বিষয়া হ'ল। তদুপৰি, তেওঁ এন টি পি চি, এম এম টি চি, এছ টি চি আদি ৰাজহুৱা খণ্ডৰ কোম্পানীৰ সঞ্চালকৰ ভূমিকাও গ্ৰহণ কৰিছিল।

১৯৯৬ চনত তেওঁ তেজপুৰ লোকসভা সমষ্টিৰ পৰা লোকসভাৰ সদস্য নিৰ্বাচিত হৈছিল।

## তথ্য সংগ্ৰহ
 

শ্ৰেণী:অসমৰ ব্যক্তি
কল্পনা দাশ

**কল্পনা দাশ** (; ৭ জুলাই, ১৯৬৬ - ২৩ মে, ২০১৯) এগৰাকী ভাৰতীয় অধিবক্তা আৰু পৰ্বতাৰোহী আছিল। তেওঁ আছিল মাউণ্ট এভাৰেষ্ট আৰোহণ কৰা প্ৰথম গৰাকী ওড়িয়া পৰ্বতাৰোহী। ২০০৮ চনৰ ২১ মে'ত আমেৰিকা যুক্তৰাষ্ট্ৰ, কানাডা আৰু নেপালৰ পাঁচজনীয়া সদস্যৰ এটা দলৰ সৈতে তেওঁ মাউণ্ট এভাৰেষ্ট আৰোহণ কৰিছিল আৰু এই অভিযানেই তেওঁৰ জীৱনৰ অন্তিমটো অভিযানত পৰিণত হয়। 

ইয়াৰ পূৰ্বতে তেওঁ দুবাৰকৈ ক্ৰমে ২০০৪ আৰু ২০০৬ চনত মাউণ্ট এভাৰেষ্ট আৰোহণ কৰিবলৈ চেষ্টা কৰিছিল, কিন্তু বতৰৰ প্ৰতিকূল পৰিস্থিতি আৰু তেওঁৰ স্বাস্থ্যৰ অৱনতিৰ বাবে এই আৰোহণ কাৰ্যত বিফল হৈছিল।

## মৃত্যু
২৩ মে, ২০১৯ তাৰিখে, দাশে পুনৰ আন দুজন সংগীৰ সৈতে এভাৰেষ্টৰ শীৰ্ষত উপনীত হয়, কিন্তু অৱতৰণৰ সময়ত তেওঁ গুৰুতৰ ভাৱে অসুস্থ হৈ পৰে আৰু মাউণ্ট এভাৰেষ্টৰ ঠিক ওপৰতে মৃত্যু বৰণ কৰে। 

তেওঁৰ এই অস্বাভাৱিক মৃত্যুৰ কাৰণ আছিল মাউণ্ট এভাৰেষ্টৰ শিখৰৰ ওচৰত হোৱা অস্বাভাৱিক ভিৰ। কিয়নো প্ৰতিকূল বতৰৰ পৰিস্থিতিৰ দ্বাৰা সংকীৰ্ণ হৈ পৰা এটা ঠেক আৰোহণ বাটেৰে নেপাল চৰকাৰে অনুমতি প্ৰদানকৰা কেইবাশ পৰ্বতাৰোহীয়ে আৰোহণ কাৰ্যত অংশগ্ৰহণ কৰিছিল।  এই আৰোহণ কাৰ্যসূচীত নেপাল, ইউৰোপ, আমেৰিকা যুক্তৰাষ্ট্ৰ আৰু ভাৰতৰ পৰা কমেও ১১জন পৰ্বতাৰোহী আছিল। তেওঁলোকৰ ভিতৰত বহুতেই আছিল প্ৰবীণ পৰ্বতাৰোহী। এই সকলৰ বহুকেইজনে দাশৰ দৰে এপ্ৰিল আৰু মে ২০১৯ ৰ এই পৰ্বতাৰোহন অনুষ্ঠানটোত মৃত্যুক আঁকোৱালি ল'ব লগা হয়। আমেৰিকা যুক্তৰাষ্ট্ৰৰ উটাহৰ ডনাল্ড কেছ আৰু ভাৰতৰ অঞ্জলি কুলকাৰ্ণীৰো দাশৰ দৰে একেটা সপ্তাহতে মৃত্যু হৈছিল।  পৰৱৰ্তী সময়ত তেওঁৰ মৃতদেহ শ্বেৰ্পা লোক সকলে উদ্ধাৰ কৰিছিল আৰু ভাৰতলৈ লৈ আহিছিল। 

## অভিযান
জীৱন কালত দাশে বহু কেইটা সফল-অসফল আৰোহণ অভিযানত অংশগ্ৰহণ কৰিছিল:

২০১০ চনত উত্তৰ আমেৰিকাৰ সৰ্বোচ্চ শৃংগ ডেনালি আৰোহণত তেওঁৰ প্ৰচেষ্টা অসফল হৈ ৰয়। আফ্ৰিকাৰ সৰ্বোচ্চ শৃংগ মাউণ্ট কিলিমাঞ্জাৰোৰ প্ৰায় ৫,৮৯৫ মিটাৰ উচ্চতা তেওঁ ২০১৪ চনৰ ৯ অক্টোবৰ তাৰিখে সফলতাৰে সম্পূৰ্ণ কৰিছিল। ২০১৫ চনৰ ১৬ জানুৱাৰী তাৰিখে দক্ষিণ আমেৰিকাৰ সৰ্বোচ্চ শৃংগ একনকাগুয়াৰ ৬,৯৬২ মিটাৰ উচ্চতালৈকে আৰোহণ কৰিবলৈ তেওঁ সক্ষম হৈছিল। ইয়াৰোপৰি একেটা বৰ্ষৰে ৩১ জুলাই তাৰিখে ইউৰোপৰ সৰ্বোচ্চ শৃংগ মাউণ্ট এলব্ৰাছৰ ৫,৬৪২ মিটাৰ উচ্চতা আৰু ৩ ডিচেম্বৰ তাৰিখে অষ্ট্ৰেলিয়াৰ সৰ্বোচ্চ শৃংগ মাউণ্ট কচিউচকোৰ ২,২২৮ মিটাৰ উচ্চতাৰ আৰোহণ কাৰ্য তেওঁ সফলতাৰে সম্পূৰ্ণ কৰিছিল। 

## তথ্যসূত্ৰ

শ্ৰেণী:ভাৰতীয় অধিবক্তা
শ্ৰেণী:ভাৰতীয় পৰ্বতাৰোহী
নীলা দেৱী

**নীলা দেৱী** (), এগৰাকী আঞ্চলিক হিন্দু দেৱী আৰু শ্ৰীদেৱী আৰু ভূদেৱীৰ সৈতে বিষ্ণুৰ তৃতীয় গৰাকী সহধৰ্মিনী। কৃষ্ণৰ ৰূপত বিষ্ণুৰ অৱতাৰৰ সময়ত তেওঁ বিষ্ণুৰ সহধৰ্মিনী হয়।  এই গৰাকী দেৱী দক্ষিণ ভাৰতত জনপ্ৰিয়, বিশেষকৈ তামিল সংস্কৃতিত বিষ্ণুৰ সহধৰ্মিনী হিচাপে তেওঁ পৰিচিত। 

নীলা দেৱীয়ে কৃষ্ণৰ পত্নী নগ্নাজিতিৰ অৱতাৰ গ্ৰহণ কৰিছিল। তেওঁক নপ্পিনাই (তামিল পৰম্পৰাত কৃষ্ণৰ প্ৰিয় গোপী পিন্নাই) বুলিও কোৱা হয়।  

নীলাদেৱীৰ উপস্থিতি সম্পৰ্কে বৈখনাস আগমা পাঠত উল্লেখ আছে।  কিছুমান গ্ৰন্থত উল্লেখ কৰা অনুসৰি বিষ্ণুৰ ইচ্চা শক্তিয়ে তিনিটা ৰূপ লয়: ক্ৰমে শ্ৰীদেৱী, ভূদেৱী আৰু নীলাদেৱী, এই সকলে তিনিটা গুণৰ প্ৰতিনিধিত্ব কৰে। সীতা উপনিষদত উল্লেখ কৰা অনুসৰি এই তিনিটা ৰূপ দেৱী সীতাৰ স্বৰূপ। নীলাদেৱীয়ে তম গুণক প্ৰতিনিধিত্ব কৰে। ইয়াৰোপৰি তেওঁ সূৰ্য, চন্দ্ৰ আৰু জুইৰ সৈতে সম্পৰ্কিত। তেওঁ চেৰুচেৰী নামবুথিৰিৰ কৃষ্ণগাথাত কৃষ্ণৰ গোপী হিচাপে বৰ্ণিত হৈছে।

বিষ্ণুৰ ধ্যান মন্ত্ৰ অনুসৰি, অনন্ত শয্যাত, তেওঁক সৰ্প শেষনাগ সহ শ্ৰীদেৱীৰ সোঁফালে আৰু ভুদেৱী আৰু বাওঁফালে নীলাদেৱীৰ সৈতে বহি থকা দেখুওৱা হৈছে। নীলাদেৱীক তেওঁৰ দুই সহ-পত্নীৰ সৈতে বিষ্ণুৰ পিছফালে থিয় হৈ থকাও দেখুওৱা হয়।  ব্ৰিটিছ সংগ্ৰহালয়ত বিষ্ণুক বৈকুণ্ঠ-নাথ ("বৈকুণ্ঠৰ প্ৰভু") হিচাপে চিত্ৰিত কৰা অনুসৰি বিষ্ণুক শ্ৰীদেৱী আৰু ভূদেৱীৰ মাজত শেষনাগৰ ওপৰত বহি থকা দেখুওৱা হৈছে আনহাতে তেওঁৰ ভৰিৰ ফালে নীলাদেৱী বিৰাজমান। 

সাধু-কবি অণ্ডলক কেতিয়াবা শ্ৰী বৈষ্ণৱ সম্প্ৰদায়ে নীলাদেৱীৰ এটা দিশ হিচাপে গণ্য কৰে।

## নপ্পিনাই
নপ্পিনাই – কৃষ্ণ ধৰ্ম মুখ্যতঃ তামিল ভাষীৰ মাজত সীমাবদ্ধ। নপ্পিনাই নামটো আলভাৰ আৰু চিলাপ্পাডিকাৰামৰ দিব্য প্ৰবন্ধত পোৱা যায়।  অণ্ডলে (আলভাৰসকলৰ এজন) তেওঁৰ কৃষ্ণৰ প্ৰতি ভক্তি প্ৰদৰ্শন কৰিব বিচাৰিছিল যেনেকৈ গোপিকাসকলে দ্বাপৰ যুগত কৰিছিল। শ্ৰীবৈষ্ণৱ ধৰ্ম অনুসৰি, ভগৱানৰ ওচৰত সম্পূৰ্ণ আত্মসমৰ্পণ তেওঁৰ সহধৰ্মিনী সকলেহে কৰিব পাৰে আৰু বিশেষকৈ কৃষ্ণৰ ক্ষেত্ৰত, ইয়াক নপ্পিনাইৰ জৰিয়তে সম্পন্ন কৰা হৈছিল।

নীলা দেৱীয়ে কুম্বাগান(যশোদাৰ ভাতৃ)ৰ জীয়ৰী নগ্নাজিতিৰ ৰূপত অৱতাৰ গ্ৰহণ কৰিছিল আৰু কৃষ্ণই তেওঁক তেওঁৰ দেউতাকৰ সাতটা হিংস্ৰ ষাঁড় পৰাজিত কৰি লাভ কৰিছিল। নপ্পিনাইৰ ভায়েক হৈছে সুদামা। 

বিষদ্বৈত দৰ্শনৰ প্ৰবক্তা ভেলুকুডি স্বামীয়ে কয় যে অণ্ডলে পেৰিয়ালভাৰৰ কন্যা হিচাপে ৰুক্মিণীৰ কথা উল্লেখ কৰিছে। কিন্তু থিৰুপ্পাৱইত গোপিকা হিচাপে গান গাই তেওঁ কেৱল নেপ্পিনাইৰ কথা উল্লেখ কৰিছে। আলভাৰে পোন মংগী (শ্ৰী দেৱী), নীলা মংগী (ভূদেৱী) আৰু পুলা মংগী (নীলা দেৱী)ক ইন্দ্ৰিয়ৰ সহধৰ্মিনী বুলি উল্লেখ কৰিছে। নীলা দেৱীয়েই ঈশ্বৰক তেওঁৰ ভোগমৰ দ্বাৰা নিয়ন্ত্ৰণত ৰাখে। বেদন্ত দেশিকাই দয়া সতকমত কয়- "নিচাময়তু মম নিলা য়াত ভোগা পাটালাই: দ্ৰুৱম।" কৃষ্ণ জন্মগতভাৱে যাদৱ ক্ষত্ৰিয় বৰ্ণৰ আছিল, তেওঁ ৰুক্মিণীক সেই অনুসৰি বিয়া কৰাইছিল। আনহাতে তেওঁ যাদৱ হিচাপে বৈশ্য বৰ্ণত পালিত আৰু সেই হিচাপে সেয়েহে তেওঁ নেপ্পিনাইক বিয়া কৰাইছিল।

## তথ্যসূত্ৰ

শ্ৰেণী:হিন্দু দেৱী
শ্ৰেণী:বিষ্ণুৰ সহধৰ্মিণী
অনুৰাধা কৈৰালা

**অনুৰাধা কৈৰালা** (; জন্ম: ১৪ এপ্ৰিল ১৯৪৯) এগৰাকী নেপালী সমাজকৰ্মী আৰু নেপালৰ এক অলাভজনক সংগঠন মাইতি নেপালৰ প্ৰতিষ্ঠাপক। এই সংগঠন বলপূৰ্বক যৌনকাৰ্যৰ বাবে মানৱ সৰবৰাহৰ ভুক্তভোগীসকলক সহায় কৰিবলৈ সমৰ্পিত। তেওঁক নেপাল চৰকাৰে (১৭ জানুৱাৰী ২০১৮ – ৩ নৱেম্বৰ ২০১৯) বাগমতী প্ৰদেশৰ প্ৰথম ৰাজ্যপাল হিচাপে নিযুক্তি দিছিল।

## প্ৰাৰম্ভিক জীৱন
১৯৪৯ চনৰ ১৪ এপ্ৰিল তাৰিখে নেপালৰ ওখলধুঙ্গা জিলাৰ ৰুমজাতাৰ অঞ্চলত অনুৰাধা কৈৰালাৰ জন্ম হৈছিল। তেওঁৰ পিতৃ কাৰ্ণেল প্ৰতাপ সিং গুৰুং আৰু মাতৃ লক্ষ্মী গুৰু। 

তেওঁ দশম শ্ৰেণীলৈকে ভাৰতৰ কালিম্পংমাত অধ্যয়ন কৰিছিল। তাৰপিছত তেওঁ কলকাতাৰ পৰা উচ্চ শিক্ষা গ্ৰহণ কৰি কলা শাখাৰ স্নাতক ডিগ্ৰী লাভ কৰিছিল। ১৯ বছৰ বয়সত তেওঁ কাঠমাণ্ডুৰ দীনেশ প্ৰসাদ কৈৰালাৰ সৈতে বিবাহপাশত আৱদ্ধ হয়। তেওঁলোকৰ বিবাহ বিচ্ছেদ হৈছে আৰু তেওঁলোকৰ একমাত্ৰ পুত্ৰ মনীষ কৈৰালা 'প্ৰয়াস নেপাল' নামৰ বেচৰকাৰী সংগঠন পৰিচালনা কৰে। 

## সক্ৰিয়তা
তেওঁৰ দ্বাৰা পৰিচালিত মাইতি নেপালে বৰ্তমান কাঠমাণ্ডুত এটা পুনৰ্সংস্থাপন গৃহ, লগতে ইণ্ডো-নেপাল সীমান্ত চহৰসমূহত ট্ৰেঞ্জিট হোম, গ্ৰাম্য অঞ্চলত প্ৰতিৰোধমূলক ঘৰ আৰু কাঠমাণ্ডুত এখন একাডেমী পৰিচালনা কৰে। নেপালী ভাষাত "মাইতি"ৰ অৰ্থ হৈছে "মাতৃৰ ঘৰ।" ই ভাৰতৰ পতিতালয়ৰ পৰা উদ্ধাৰ হোৱা মহিলাসকলৰ বাবে এক আশ্ৰয়স্থল প্ৰদান কৰে। মহিলাসকলে তেওঁলোকৰ ঘৰলৈ ঘূৰি আহিবলৈ সক্ষম নোহোৱালৈকে বা তেওঁলোকৰ পিতৃ-মাতৃ আৰু সমাজে গ্ৰহণ নকৰালৈকে মাইতি নেপালৰ দ্বাৰা পৰিচালিত ঘৰবোৰত থাকিব পাৰে। তেওঁলোকে আত্মনিৰ্ভৰশীল নোহোৱালৈকে এই আশ্ৰয় গৃহ সমূহত থাকিব পাৰে। ১৯৯৩ চনৰ পৰা ২০১১ চনৰ ভিতৰত তেওঁ আৰু তেওঁৰ সংগঠনে ১২,০০০ৰো অধিক মহিলা আৰু ছোৱালীক উদ্ধাৰ আৰু পুনৰ্বাসিত কৰাত সহায় কৰিছে।

তেওঁ মাইতি নেপালে উদ্ধাৰ কৰা মহিলাসকলক তেওঁলোকৰ পৰিয়ালৰ সৈতে পুনৰ মিলিত কৰা, আৰক্ষী আৰু অন্যান্য আইন প্ৰৱৰ্তনকাৰী কৰ্তৃপক্ষৰ সৈতে ভাৰত-নেপাল সীমান্তত টহল দিয়া আৰু ভাৰতীয় কৰ্তৃপক্ষৰ সহায়ত ভাৰতৰ পতিতালয়সমূহৰ পৰা সৰবৰাহ কৰা মহিলাসকলক উদ্ধাৰ কৰাৰ দৰে কামসমূহৰ লগতো জড়িত।

কৈৰালাই ২০০৬ চনৰ ২৫ আগষ্টত মেচাচুচেটছৰ শ্বেৰবৰ্ণৰ শান্তি এবেৰ পৰা বিবেকৰ সাহস বঁটা লাভ কৰে। তেওঁ ২০১০ চনত চিএনএন হিৰো অফ দা ইয়েৰ বঁটা লাভ কৰিছিল। তেওঁৰ কামৰ বাবে তেওঁক নেপালৰ "মাদাৰ টেৰেছা" বুলি অভিহিত কৰা হৈছে।

আমেৰিকা যুক্তৰাষ্ট্ৰৰ চৰকাৰে ২০১০ চনৰ এপ্ৰিলত মাইতি নেপালক ৫,০০,০০০ ডলাৰ দুবছৰীয়া অনুদান প্ৰদান কৰিছিল।

২০১৭ চনৰ নৱেম্বৰত কৈৰালাই নেপালী কংগ্ৰেছ দলত যোগদান কৰে।

## বঁটা আৰু সন্মান
অনুৰাধা কৈৰালাই ১৯৯৮ চনত বৰ্ষৰ শ্ৰেষ্ঠ সমাজকৰ্মী (নেপাল), ১৯৯৯ চনত প্ৰবাল গোৰ্খা দক্ষিণ বহু পদক (নেপাল), ২০০২ চনত ত্ৰিশক্তিপট্টা বঁটা, ২০০৬ চনত পিচ এবে ফাউণ্ডেচনৰ পৰা বিবেকৰ সাহস বঁটা, ২০০৭ চনত জাৰ্মান ইউএনআইএফইএম বঁটা আৰু ২০০৭ চনত কুইন ছফিয়া ৰূপৰ পদক বঁটা লাভ কৰিছিল। 

তেওঁক কেলিফৰ্ণিয়াৰ লছ এঞ্জেলছত চিএনএন হিৰোজ বঁটা ২০১০ প্ৰদান কৰা হৈছিল। তেওঁক মঞ্চত ডেমি মূৰ আৰু এষ্টন কুচাৰে পৰিচয় কৰাইছিল। চিএনএনৰ পৰা প্ৰশংসা ৰখাৰ বাবে তেওঁ ২৫,০০০ আমেৰিকান ডলাৰৰ উপৰিও মাইতি নেপালৰ সৈতে কাম অব্যাহত ৰাখিবলৈ ১,০০,০০০ আমেৰিকান ডলাৰ লাভ কৰিছিল।

তেওঁ ২০১৪ চনত মাদাৰ টেৰেছা বঁটা লাভ কৰিছিল।

কৈৰালাক ২০১৪ চনত অখিল ভাৰতীয় তেৰাপন্থ মহিলা মণ্ডলে আচাৰ্য তুলসী কাৰ্ত্ৰিতভা পুৰস্কাৰেৰে সন্মানিত কৰিছিল। 

কৈৰালাক ২০১৭ চনৰ এপ্ৰিলত ৰাষ্ট্ৰপতি প্ৰণৱ মুখাৰ্জীয়ে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰিছিল। ২০১৮ চনত কৈৰালাই জি অ'ডি বঁটা লাভ কৰে।

## তথ্য উৎস

শ্ৰেণী:নেপালৰ ব্যক্তি
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:পদ্মশ্ৰী বঁটা বিজয়ী
আশাপুৰা মাতা

**আশাপুৰা মাতা** দেৱীৰ এটা স্বৰূপ আৰু কচ্ছৰৰ অন্যতম মুখ্য দেৱী। দেৱীৰ নাম অনুসৰি তেওঁ তেওঁৰ ভক্তৰ ইচ্ছা আৰু আকাংক্ষা পূৰণ কৰে বুলি বিশ্বাস কৰা হয়। এটা বিশিষ্ট বৈশিষ্ট্য হ'ল এই যে আশাপুৰা মাতাৰ বেছিভাগ মূৰ্তিত দেৱীৰ ৭যোৰ চকু থাকে। 

তেওঁৰ মন্দিৰসমূহ মুখ্যতঃ গুজৰাটত পোৱা যায়। ৰাজস্থান আৰু গুজৰাটৰ কিছুমান লোকে তেওঁক অন্নপূৰ্ণা দেৱীৰ অৱতাৰ বুলি গণ্য কৰে। 

## কুলদেৱী
তেওঁ বহুতো কচ্ছী সম্প্ৰদায়ৰ কুলদেৱী। ইয়াৰোপৰি বিলোৰ আৰু মুখ্যতঃ চৌহান, জাদেজা ৰাজপুত, কাটচ ৰাজ্য, নৱানগৰ ৰাজ্য, ৰাজকোট, মৰ্ভি, গোণ্ডাল ৰাজ্য আম্বলিয়াৰা ৰাজ্য আৰু ধ্ৰোল (বাৰিয়া ৰাজ্য)ৰ শাসনাধিষ্ঠ ৰাজবংশৰ গোত্ৰ দেৱতা। তেওঁ মুখ্য মন্দিৰ এটা কচ্ছৰৰ মাতা নো মধত অৱস্থিত, য'ত তেওঁক কচ্ছৰৰ জাদেজা শাসক সকলৰ কুলদেৱী আৰু অঞ্চলটোৰ মুখ্য গৃহদেৱতা হিচাপে উপাসনা কৰা হয়। 

খিচদা গোটৰ দৰে সিন্ধি সম্প্ৰদায়েও আশাপুৰা মাতাক তেওঁলোকৰ কুলদেৱী হিচাপে উপাসনা কৰে। গুজৰাটৰ জুনাঘদত দেৱচন্দানী পৰিয়ালে তেওঁক কুলদেৱী বুলি উপাসনা কৰে। ইয়াত দেৱী গৰাকীৰ নামত উৎসৰ্গিত এটা মন্দিৰ আছে। 

গুজৰাটত আনকি বহুতো চৌহান, পুৰবিয়া চৌহানৰ দৰে বাৰিয়া ৰাজপুত সকলেও তেওঁক কুলদেৱী বুলি উপাসনা কৰে। দেওৰা ৰাজপুতসকলেও তেওঁক কুলদেৱী হিচাপে বিশ্বাস কৰে। বিলোৰ, গৌৰ থাংকি, পণ্ডিত আৰু ডেভ পুষ্কৰ্ণ, সোমপুৰা ছালাতৰ দৰে ব্ৰাহ্মণ সম্প্ৰদায়েও তেওঁক কুলদেৱী হিচাপে উপাসনা কৰে। আনকি বৈশ্য সম্প্ৰদায় যেনে বিজয়বৰ্গীয়ে দেৱীৰ উপাসনা কৰে। ব্ৰহ্মা ক্ষত্ৰী জাতি, ৰাজকোটৰ ধ্ৰাফা, চুৰাটৰ ৰঘুবংশী লোহানা সম্প্ৰদায়ৰ সোধাই তেওঁক তেওঁলোকৰ কুলদেৱী হিচাপে উপাসনা কৰে। 

## মন্দিৰসমূহ
আশাপুৰা মাতাৰ মুখ্য আৰু মূল মন্দিৰটো কচ্ছৰৰ মাতা নো মধত অৱস্থিত, য'ত তেওঁক কচ্ছৰ জাদেজা শাসকৰ কুলদেৱী আৰু অঞ্চলটোৰ মুখ্য দেৱী হিচাপে উপাসনা কৰা হয়। ভুজৰ পৰা ৮০ কিলোমিটাৰ দূৰত অৱস্থিত মূল মন্দিৰটো হাজাৰ হাজাৰ বছৰ পুৰণি। কাৰাদ ভানিয়াছে প্ৰায় ১৩০০ খ্ৰীঃপূঃত পুনৰ নিৰ্মাণ কৰাইছিল। এই গৰাকী দেৱীক পৰৱৰ্তী সময়ত জাদেজা শাসকসকলে কুলদেৱী হিচাপে অভিযোজিত কৰে। তেওঁলোকে দেৱীৰ আশীৰ্বাদত যুদ্ধত জয়ী হৈছিল বুলি বিশ্বাস কৰিছিল।  প্ৰতি বছৰে মাতা নো মধত নৱৰাত্ৰি বাৰ্ষিক মেলাত, লাখ লাখ ভক্তই দেৱী ৰূপৰ প্ৰতি শ্ৰদ্ধা জ্ঞাপন কৰিবলৈ ইয়ালৈ আহে। দেৱীৰ আন এটা মন্দিৰো এই ভুজ অঞ্চলতে আছে, এই মন্দিৰটো সুৰক্ষিত চহৰৰ ভিতৰত অৱস্থিত, যি মূলতঃ পূৰ্বতে কচ্ছ ৰাজ্যৰ ৰাজধানী আছিল। 

দেৱীৰ আন আন মন্দিৰ সমূহ ৰাজকোট, জচদানৰ অন্যান্য জাদেজা সকলৰ বসতি অঞ্চলটো পোৱা যায়,  মৰবি, গোণ্ডাল, জামনগৰ,  ঘুমলি, য'ত কচ্ছৰ পৰা প্ৰব্ৰজন কৰা জাদেজাসকলে তেওঁৰ মন্দিৰ নিৰ্মাণ কৰিছিল আৰু তেওঁক গোত্ৰ দেৱতা হিচাপে স্থাপন কৰিছিল।

## তথ্যসূত্ৰ

শ্ৰেণী:হিন্দু দেৱী
ইন্দিৰা মিৰি সাৰ্বজনীন বিধৱা পেন্সন আঁচনি

**ইন্দিৰা মিৰি সৰ্বজনীন বিধৱা পেন্সন আঁচনি** () মহিলা সৱলীকৰণৰ বাবে অসম চৰকাৰৰ এক আঁচনি। এই আচনি অধীনত ৰাজ্যৰ ১৮ বছৰ বয়সৰ পৰা ৫৯ বছৰ বয়সৰ বিধৱা মহিলাক পেঞ্চন যোগান ধৰা হয়। এই আঁচনিৰ অধীনত শোকসন্তপ্ত পৰিয়ালবোৰৰ ৪৫ বছৰ বয়সলৈকে বিধৱা মহিলালৈ ২৫,০০০ টকাৰ একঁকালীন আৰ্থিক সাহায্য আগবঢ়োৱাৰ লগতে বিধৱা মহিলা গৰাকীৰ ৬০ বছৰ বয়সলৈকে মাহিলী ৩০০ টকাকৈ পেঞ্চন আগবঢ়োৱা হয়। ইন্দিৰা মিৰি সৰ্বজনীন বিধৱা পেন্সন আঁচনি ৰূপায়ণৰ ক্ষেত্ৰত অসমৰ চৰকাৰৰ পঞ্চায়ত আৰু গ্ৰামোন্নয়ন বিভাগে মুখ্য বিভাগ হিচাপে ভূমিকা প্ৰদান কৰে। 

এই পেঞ্চন আঁচনিৰ নাম মেৰেং নামেৰে জনাজাত শিক্ষাবিদ ইন্দিৰা মিৰিৰ নামেৰে নামকৰণ কৰা হৈছে। তেওঁ নৰ্থ ইষ্ট ফ্ৰণ্টিয়াৰ এজেন্সিত শিক্ষাৰ প্ৰচাৰৰ বাবে ভাৰত চৰকাৰৰ পৰা দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী লাভ কৰিছিল।

## আঁচনিৰ বৈশিষ্ট্যসমূহ
২০১৯-২০২০ বৰ্ষৰ বাজেটত এই আঁচনিখন অসমৰ বিত্ত মন্ত্ৰীয়ে আৰম্ভ কৰিছিল। ইন্দিৰা মিৰি সৰ্বজনীন বিধৱা পেন্সন আঁচনি ৰাজ্যখনৰ সকলো পেঞ্চনাৰৰ বাবে তেওঁলোকৰ বিত্তীয় প্ৰয়োজনীয়তা পূৰণ কৰাৰ বাবে লাভজনক হ'ব। অসম চৰকাৰে তাৎক্ষণিক পাৰিবাৰিক সহায় আঁচনিৰ অধীনত ৪০,০০০ পৰিয়ালক সামৰি ল'বলৈ ১৩৬ কোটি টকা আৱণ্টন কৰিছে। এসময়ৰ নিষ্পত্তিৰ উপৰিও, সকলো বিধৱা ৬০ বছৰ বয়সলৈকে ২৫০ টকাৰ মাহিলী পেঞ্চনৰ বাবে যোগ্য হ'ব। পিছলৈ পেঞ্চনৰ পৰিমাণ মাহিলী ৩০০ টকালৈ বৃদ্ধি কৰা হৈছিল। এই আঁচনিখন সমাজৰ দুয়োটা শ্ৰেণীৰ বাবে দৰিদ্ৰতা ৰেখাৰ ওপৰত থকা লোক আৰু দৰিদ্ৰতা ৰেখাৰ তলত থকা লোকসকলৰ বাবে এই আঁচনি প্ৰযোজ্য। আঁচনিৰ অধীনত চৰকাৰে তেওঁলোকৰ বেংক একাউণ্টৰ জৰিয়তে হিতাধিকাৰীসকললৈ পেঞ্চনৰ পৰিমাণ স্থানান্তৰ কৰে। ক’ভিড-১৯ মহামাৰী ফলত সৃষ্টি হোৱা প্ৰতিকূল পৰিস্থিতিত সমগ্ৰ ৰাজ্য খনত ১,৪৩,৩১৮ গৰাকী বিধৱাক একেলগে চাৰিমাহৰ পেন্সন প্ৰদানেৰে এই আঁচনিৰ শুভাৰম্ভ কৰা হৈছিল।

## উদ্দেশ্য
এই আঁচনিখনৰ উদ্দেশ্যসমূহ হৈছে:
* মহিলা সকলৰ উন্নত জীৱিকা প্ৰদানৰ ওপৰত গুৰুত্ব আৰোপ কৰিছে। 
* ৰাজ্যখনৰ নিৰাশ মহিলাসকলক সবল কৰা। 
* বৃদ্ধ বয়সৰ মহিলাসকলক সামাজিক আৰু বিত্তীয় সুৰক্ষা প্ৰদান কৰা। 
* মহিলাসকলৰ জীয়াই থকা সহজ কৰি তোলা। 
* হিতাধিকাৰীক আৰ্থিকভাৱে স্বতন্ত্ৰ জীৱন যাপন কৰিবলৈ প্ৰস্তুত কৰা।

## যোগ্যতা
এই আঁচনিৰ অধীনত লাভালাভ প্ৰাপ্ত কৰিবলৈ আবেদনকাৰী অসমৰ স্থায়ী বাসিন্দা হ'ব লাগিব। আবেদনকাৰীৰ বয়স ১৮ৰ পৰা ৬০ বছৰৰ ভিতৰৰ মহিলা সকলৰ এই আঁচনিৰ বাবে যোগ্য। আবেদনকাৰীৰ নাম এপিএল বা বিপিএল তালিকাত পঞ্জীয়ন কৰিব লাগিব। আবেদনকাৰীৰ তেওঁৰ সম্পৰ্কৰ পৰা বিত্তীয় সমৰ্থন থাকিব নালাগে।

## প্ৰয়োজনীয় নথি-পত্ৰ
এই আঁচনিৰ বাবে আবেদন কৰিব লগা নথিপত্ৰবোৰ নিম্নলিখিত ধৰণৰ:
* ঠিকনাৰ প্ৰমাণ: পঞ্চায়তৰ পৰা বাসস্থানৰ প্ৰমাণৰ প্ৰতিলিপি। 
* উপাৰ্জনৰ প্ৰমাণ: পঞ্চায়তৰ পৰা প্ৰাপ্ত আবেদনকাৰীৰ উপাৰ্জনৰ প্ৰমাণপত্ৰৰ প্ৰতিলিপি। 
* মৃত্যুৰ প্ৰমাণ: মৃত স্বামীৰ মৃত্যুৰ প্ৰমাণপত্ৰৰ প্ৰতিলিপি। 
*আলোকচিত্ৰ: আবেদনকাৰী পাছপোৰ্ট আকাৰৰ আলোকচিত্ৰৰ প্ৰতিলিপি। 
* ৰেচন কাৰ্ড: ওপৰৰ দৰিদ্ৰতা ৰেখা আৰু দৰিদ্ৰতা ৰেখাৰ তলৰ ৰেচন কাৰ্ডৰ প্ৰতিলিপি। 
* বয়সৰ প্ৰমাণ: আধাৰ কাৰ্ডৰ প্ৰতিলিপি। 
* একাউণ্টৰ বিৱৰণ: আবেদনকাৰী বেঙ্কৰ একাউণ্টৰ বিৱৰণ যেনে একাউণ্ট নম্বৰ, আইএফএছচি, শাখাৰ নাম আদিৰ প্ৰতিলিপি

আবেদকাৰীয়ে উপযুক্ত প্ৰমাণপত্ৰসহ পঞ্চায়ত আৰু গ্ৰামোন্নয়ন বিভাগৰ ৱেবচাইট বা গাঁও পঞ্চায়তৰ কাৰ্যালয়ৰ পৰা আবেদনপত্ৰ সংগ্ৰহ কৰি আবেদন কৰিব পাৰে।

## তথ্য উৎস

শ্ৰেণী:অসম চৰকাৰৰ আঁচনি
গৌৰী সাৱন্ত

**গৌৰী সাৱন্ত** () ভাৰতৰ মুম্বাইৰ এজন ট্ৰান্সজেণ্ডাৰ অধিকাৰকৰ্মী। তেওঁ 'সখী চাৰ চৌঘি' নামৰ বেচৰকাৰী সংগঠনৰ পৰিচালক। এই সংগঠনে ট্ৰান্সজেণ্ডাৰ ব্যক্তি আৰু এইচআইভি/এইডছত আক্ৰান্ত লোকসকলক সহায় কৰে। তেওঁক ভিক্সৰ এটা বিজ্ঞাপনত প্ৰদৰ্শিত কৰা হৈছিল। তেওঁক মহাৰাষ্ট্ৰৰ নিৰ্বাচন আয়োগৰ শুভেচ্ছা দূত হিচাপে নিযুক্ত কৰা হৈছিল।

## প্ৰাৰম্ভিক জীৱন
মহাৰাষ্ট্ৰৰ পুনেত গৌৰী সাৱন্তৰ গণেশ সাৱন্ত হিচাপে জন্ম হৈছিল। তেওঁ পুনেত ডাঙৰ দীঘল হৈছিল। তেওঁৰ পাঁচ বছৰ বয়সত মাকৰ মৃত্যু হৈছিল আৰু তেওঁৰ আইতাই তেওঁক ডাঙৰ-দীঘল কৰিছিল। তাইৰ দেউতাক এজন আৰক্ষী বিষয়া। তেওঁ ১৮ বছৰ বয়সত নিজৰ ঘৰ এৰিছিল কিয়নো তেওঁ দেউতাকৰ বাবে হতাশাৰ কাৰণ হ'ব নিবিচাৰিছিল।

## সক্ৰিয়তা
গৌৰীয়ে ২০০০ চনত 'সখী চাৰ চৌঘি ট্ৰাষ্ট' প্ৰতিষ্ঠা কৰিছিল। তেওঁৰ এই বেচৰকাৰী সংগঠনে সুৰক্ষিত যৌন সম্পৰ্কৰ প্ৰচাৰ কৰে আৰু ট্ৰান্সজেণ্ডাৰ লোকসকলক পৰামৰ্শ প্ৰদান কৰে।  ২০১৪ চনত তেওঁ ভাৰতৰ উচ্চতম ন্যায়ালয়ত ট্ৰান্সজেণ্ডাৰ লোকসকলৰ দত্তক সন্তান গ্ৰহণৰ অধিকাৰৰ বাবে আবেদন দাখিল কৰা প্ৰথম ট্ৰান্সজেণ্ডাৰ ব্যক্তি হিচাপে পৰিগণিত হয়। তেওঁ ৰাষ্ট্ৰীয় আইনী সেৱা প্ৰাধিকৰণ (এনএএলএছএ) গোচৰৰ আবেদনকাৰী আছিল আৰু এই গোচৰত উচ্চতম ন্যায়ালয়ে ট্ৰান্সজেণ্ডাৰক তৃতীয় লিংগ হিচাপে স্বীকৃতি দিছিল। গৌৰীয়ে ২০০৮ চনত গায়ত্ৰীৰ মাতৃৰ এইডছত মৃত্যু হোৱাৰ পিছত গায়ত্ৰী নামৰ এজনী ছোৱালী তুলি লৈছিল।

২০১৭ চনৰ আগষ্ট মাহত তেওঁ 'সাই চাভলি' নামৰ বেচৰকাৰী সংগঠন গঠন কৰিছিল। এই সংগঠনে সমাজৰ অভাৱগ্ৰস্ত লোক যেনে ট্ৰান্সজেণ্ডাৰ, অনাথ শিশু, পৰিত্যক্ত মহিলা আৰু বৃদ্ধ বয়সৰ লোকসকলক সহায় কৰে।

## ব্যক্তিগত জীৱন আৰু পৰিয়াল
গৌৰীৰ এজনী দত্তক কন্যা আছে। তেওঁৰ কন্যা গায়ত্ৰীক তেওঁ ৪ বছৰ বয়সত তুলি লৈছিল। গৌৰীয়ে এটা সাক্ষাৎকাৰত কৈছিল যে তেওঁ তেওঁৰ জৈৱিক মাতৃ এগৰাকী যৌন কৰ্মী আছিল। তেওঁৰ মাতৃৰ এইডছৰ ফলত মৃত্যুবৰণ কৰিছিল যৌন সৰবৰাহ উদ্যোগত বিক্ৰী কৰাৰ পৰা বচাবলৈ গৌৰীয়ে গায়ত্ৰীক তুলি লৈছিল।

## বঁটা আৰু সন্মান
গৌৰী সাৱন্তে ২০২১ চনত ডঃ এ পি জে আব্দুল কালাম ভাৰত পুৰস্কাৰ লাভ কৰিছিল। ২০১৭ চনত তেওঁ আই এম ৱমেন বঁটা লাভ কৰিছিল।

## জনপ্ৰিয় সংস্কৃতিত
২০১৭ চনত গৌৰীক ভিক্সৰ এটা বিজ্ঞাপনত তেওঁক প্ৰদৰ্শিত কৰা হৈছিল। বিজ্ঞাপনটো ভিক্সৰ 'টাচ অফ কেয়াৰ' অভিযানৰ অংশ আছিল আৰু ইয়াত গৌৰী আৰু তেওঁৰ দত্তক কন্যাৰ কাহিনী দেখুৱাইছিল।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:সমাজকৰ্মী
শ্ৰেণী:ভাৰতীয় ট্ৰান্সজেণ্ডাৰ মহিলা